Amerika se preigrala sa Iranom, pretnja će biti sprovedena - 09.05.2019, Sputnik Srbija\nAmerika se preigrala sa Iranom, pretnja će biti sprovedena\nEvropske države kojima je Iran dao rok od 60 dana da ispune svoje obaveze iz sporazuma i time zaštite njegov naftni i bankarski sektor od američkih sankcija... 09.05.2019, Sputnik Srbija\nanalize i mišljenja, komentari i analitika, sergej lavrov, mohamad džavad zarif, donald tramp, borislav korkodelović, džon bolton, majk pompeo\n07:05 09.05.2019 (Osveženo: 19:01 09.05.2019)\n© AP Photo / Vahid SalemiIransko naoružanje\nEvropske države kojima je Iran dao rok od 60 dana da ispune svoje obaveze iz sporazuma i time zaštite njegov naftni i bankarski sektor od američkih sankcija, najverovatnije će samo deklarativno podržati Teheran. Zato će on realizovati svoju „pretnju“, na koju po potpisanom nuklearnom međunarodnom sporazumu ima pravo.\nPreteća igra koju je pre godinu dana započeo Vašington, dobila je i svoj preteći nastavak.\nKada su uprkos protivljenju svih preostalih potpisnica međunarodnog nuklearnog sporazuma sa Iranom iz 2015. godine Sjedinjene Američke Države jednostrano odlučile da ga napuste i ponovo uvedu sankcije Iranu, verovatno nisu računale da bi Teheran mogao da se drzne i da uzvrati udarac.\nIli su baš na to računali američki jastrebovi, posebno Trampov savetnik za nacionalnu bezbednost Džon Bolton, koji već 20 godina zagovara rat sa Iranom. Uostalom, bio je i jedan od arhitekata rata sa Irakom i zbog toga, uprkos posledicama, nikada nije zažalio.\nTek, Teheran je diplomatskom poštom poslao pisma Velikoj Britaniji, Francuskoj, Nemačkoj, Kini i Rusiji, u kojima im je predočio da imaju dva meseca da ispune svoje obaveze preuzete međunarodnim sporazumom koji su zajedno potpisali, kako bi iranski naftni i bankarski sektor bio zaštićen od američkih sankcija ponovo uvedenih prošle godine.\nU suprotnom, Iran će odustati od nekih svojih obaveza iz sporazuma. Tačnije, nastaviće sa razvijanjem nuklearnog programa, odnosno sa obogaćivanjem uranijuma i skladištenjem teške vode.\nKoliko može da eskalira najnovija situacija koja je već protumačena kao ultimatum Irana, pre svega evropskim zemljama, pogotovo s obzirom na to da je američka administracija prethodno već preusmerila nosač aviona „Abraham Linkoln“ put Bliskog istoka u blizinu iranskih teritorijalnih voda?\nDobar poznavalac prilika u tom delu sveta, spoljnopolitički komentator Borislav Korkodelović smatra da će se odgovor zemalja EU svesti na deklarativnu političku i diplomatsku podršku Teheranu, zbog čega će on i krenuti u ograničeno obogaćivanje uranijuma i skladištenje teške vode. On napominje da se Teheran i posle istupanja Amerike iz sporazuma i vraćanja sankcija pridržavao svojih obaveza, ali da je zbog najnovijih pritisaka odlučio da podvuče crtu.\n„Iran prema odredbama tog međunarodnog sporazuma, na osnovu kojeg je doneta i Rezolucija 2231 SB UN, ima pravo da nastavi sa svojim aktivnostima na razvoju nuklearnog programa, ako mu neka od strana-potpisnica uvede sankcije. Teheran je bio veoma strpljiv. Međutim, Trampova administracija, pored toga što je istupila iz sporazuma, uvela je niz drugih mera“, kaže Korkodelović za Sputnjik.\nAmerikanci su nedavno uveli sankcije Iranskoj republikanskoj gardi, proteklih dana su ukinuli sve olakšice za uvoz iranske nafte određenom broju zemalja, napominje on i podseća na najnoviju vest o upućivanju nosača aviona u blizinu iranskih teritorijalnih voda.\nNa pitanje kako će na ultimatum Irana odgovoriti potpisnice sporazuma, Korkodelović kaže da su zemlje EU, čijim je kompanijama SAD zapretila sankcijama za nastavak saradnje sa Iranom, potpuno bespomoćne i puki posmatrači.\n8 Maj 2019, 08:28\n„Bojim se da će se to svesti na deklarativnu političku i diplomatsku podršku, pre svega EU Teheranu i da će Iran krenuti u okviru onoga što iranski šef diplomatije Zarif kaže da su dozvoljeni koraci prema Rezoluciji 2231 UN i međunarodnog sporazuma i da će krenuti u ograničeno obogaćivanje uranijuma i skladištenje teške vode“, ističe Korkodelović.\nOn u prilog tome napominje da je šefica EU diplomatije Federika Mogerini ranije bila glasna u odbrani iranske pozicije, ali da se ovih dana ona ne čuje.\nKorkodelović dodaje da to što je u ovakvom momentu šef iranske diplomatije Mohamad Džavad Zarif u Moskvi, veoma govori o snažnoj saradnji Moskve i Teherana.\nSusret ruskog ministra inostranih poslova Sergeja Lavrova i Zarifa to je i potvrdio, a Lavrov je izrazio očekivanje da će evropske potpisnice nuklearnog sporazuma sa Iranom iz 2015. ispuniti svoje obaveze.\nKorkodelović ukazuje da je zbog sankcija kojima je gađan naftni sektor Irana, on danas u situaciji da proizvodi 1,2 barela nafte dnevno, umesto skoro četiri miliona barela, koliko je proizvodio po potpisivanju nuklearnog sporazuma i ukidanja sankcija. On napominje da Kina koja uvozi oko 50 odsto ukupnog izvoza iranske nafte, odlučno odbija pritiske SAD da prekine sa uvozom nafte iz Irana. Uprkos padu proizvodnje, zahvaljujući sada visokoj ceni nafte iznad 70 dolara za barel i dalje može da zaradi značajnih 30 milijardi dolara godišnje.\nSagovornik Sputnjika deli mišljenje analitičara koji smatraju da tržište nafte nije jedini razlog američkog ataka na Iran.\n„Suština svega je da tim ogromnim pritiskom Tramp, osim želje da zauzme veći deo naftnog tržišta, natera Iran da ponovo sedne za pregovarački sto i znatno proširi teme za pregovore. Između ostalog i o raketnom naoružanju, i u svemu tome ima ogromnu podršku i podsticaj Izraela koji je arhineprijatelj Irana“, napominje Korkodelović.\nNa pitanje da li je ratna pretnja kojom Amerika zvecka realna, sagovornik Sputnjika smatra da to još nije slučaj.\n4 Maj 2019, 17:51\n„Situacija se komplikuje sa ovim ultimatumom, jer će sada dodatno skočiti Bolton i američki državni sekretar Majk Pompeo, koji će reći: eto, Iran je nepopustljiv“, kaže Korkodelović, ali i dodaje da će verovatno, za razliku od Boltona koji 20 godina traži priliku za otpočinjanje rata sa Iranom, taj dokument u Vašingtonu razmatrati „hladne glave“. Kako smatra, Tramp u suštini ipak nije čovek rata.\nOn ne veruje da će se situacija izroditi u direktnu konfrontaciju Irana i SAD, tim pre što SAD ulazi u predizbornu predsedničku kampanju. A tada američki predsednici obično ne idu u ratove, zaključio je Korkodelović.\nnosač aviona "Abraham Linkoln"


Beograd, 13. Septembar 2009. PR Objave: Saopštenje -\nIvan Stević, srpski reprezentativac završio je šestu, poslednju etapu 59. trke "Oko Bugarske" na sedmoj poziciji sa 5,59 minuta zaostatka u odnosnu na pobednika Sergeja Lagkutija (Ukrajina, nacionalni tim), ali je popravio poziciju za tri mesta u generalnom poretku. Lagkutij je zabeležio vreme 2:45,09 časova.\nDrugo mesto na stazi od Kazanlaka do Plovdiva od 131 kilometra pripalo je u sprintu Krasimiru Vasilevu (Bugarska, Palmeiras rizort) koji je tako osvojio i majicu za najboljeg sprintera. Treći je sa 3,57 minuta zaostatka stigao Spas Đurov (Bugarska, "Iraklion – Nesebar"). Na 11. mesto plasirao se Žolt Der sa 6,41 minuta zaostatka, a u ovoj grupi bili su i Esad Hasanović na 59. i Predrag Prokić na 64. mestu.\nU generalnom plasmanu, slavio je Ivajlo Gabrovski (Bugarska "Iraklion Nesebar") i to četvrti put u karijeri (2003, 2006, 2008. i 2009.). Zabelešio je vreme 23:46,06 časova i stazu od 989 kilometra u šest etapa prevezao je prosečnom brzinom od 41 km na čas. "Žltu flanelku" obukao je pobedom u prvoj etapi i nije je skidao do kraja. Drugi je Vlaidimir Koev (Bugarska, Hemus), dok je treće mesto pripalo Kolumbijcu iz tima "Tablver" Valteru Pedrazi sa 6,44 minuta zaostatka. Najbolje plasirani srpski vozač je Esad Hasanović na 19. mestu (+17,53 minuta), Žolt Der, koji je u petoj etapi bio drugi, je 45. sa 47,57 minuta zaostatka, Ivan Stević je 48. sa 51,11 minuta slabijim vremenom, a Predrag Prokić 55. sa 57,27 minuta zaostatka. Na startu trke bilo je 98 biciklista, na cilju 73. Od srpskih vozača odustali su Aleksandar Dukić i Dragan Spasić.\nbiciklizam, bugarska, oko bugarske, poslednja etapa, kraj trke


Suprugu izbo ispred sinove štale - Glas Srpske\nSuprugu izbo ispred sinove štale\nnezavisne.com 11.09.2019 08:27\nDoboj - Đorđi Neškoviću (55) iz Boljanića, kod Doboja, nije bilo dovoljno što je godinama maltretirao svoju pedesetjednogodišnju suprugu, nego je odlučio da joj presudi nožem, kivan na nju što je prije dva mjeseca odlučila da više ne trpi nasilje te je napustila porodičnu kuću i spas potražila kod sina.\n"To je sve vidjela komšinica koja je dotrčala da pomogne nesrećnoj ženi te ju je potom dovezla u Hitnu pomoć u Doboj, a zatim je zbog ozbiljnosti povreda prebačena u bolnicu. Drama se odvijala u dvorištu kuće koja se nalazi u blizini Osnovne škole 'Petar Petrović Njegoš' u Boljaniću", priča izvor "Nezavisnih".\n"Sin nije bio kod kuće, a žena je krenula u štalu da namiri stoku i tu ju je napao", navode mještani.\nU kakvom je stanju povrijeđena žena, u bolnici "Sveti apostol Luka" nismo uspjeli doznati, jer je službenica zadužena za predstavnike medija na godišnjem odmoru, a u vrijeme kada smo kontaktirali ovu zdravstvenu ustanovu na poslu se nisu zatekli ni direktor ni njegov zamjenik.\nIz Policijske uprave Doboj je, uz navođenje inicijala, saopšteno da su Neškovića u ponedjeljak uhapsili pripadnici Policijske stanice Doboj 2 zbog sumnje da je izvršio krivično djelo ubistvo u pokušaju.\n"Za prijavljeno lice Đ.N. postoji osnov sumnje da je ispred pomoćnog objekta štale hladnim oružjem nanijelo ubodnu ranu svojoj supruzi u predjelu stomaka i posjekotinu na ruci", navodi se u saopštenju.


Avioni ToMontenegra nisu spremni za let – Mladi Nikšića\n“Na osnovu konstatovanih nepravilnosti, donesena su rješenja kojima su privremeno ukinuta uvjerenja o plovidbenosti svih kontrolisanih vazduhoplova, uključujući i avione registarskih oznaka 4O-AOA i 4O-AOB. To znači da su svi kontrolisani avioni trenutno neplovidbeni”, kazao je Pobjedi direktor Sektora za sigurnost vazdušnog saobraćaja u Agenciji Mileta Nikolić.\n“Vlada je, u svojstvu jedinog osnivača To Montenegro, odobrila kupovinu dva aviona za ukupno 21,78 miliona dolara, plativih u eurima po kursu na dan uplate. Isplata će se obaviti iz sredstava osnivačkog kapitala To Montenegra”, navedeno je ranije iz Vlade, koja je ranije i ovlastila bord da uplati 241,99 hiljada eura premije osiguranja avio-flote Generali osiguranju.\nPrethodno je ministar Bojanić 24. decembra saopštio da Vlada ne može da donese nijednu zakonitu odluku u korist Montenegro erlajnza, odnosno njegovog spašavanja, navodeći da su Vladi “vezane ruke odlukama Agencije za zašitu konkurencije”.\nZvicer donio pobjedu Pekari Zvicer


Poluindividualni trening - CoreFitCoreFit\nPoluindivdualni trening (za grupu od maksimalno 3 člana) – omogućava Vam da budete fit i u isto vreme uživate i zabavljate se dok vežbate sa svojim partnerom, kolegom, sinom ili ćerkom.\nDokazano je da vežbanje u malim grupama povećava učinak vežbi, jer je atmosfera na treningu podsticajna, inspirativna i zabavna.\nNajvažnije: u ovakvom “grupnom tretmanu” i dalje je zadržan individualni pristup svakom od članova grupe.\nOvaj vid vežbanja je još privlačniji zbog povoljnije i pristupačnije cene usluge.\nNama je najbitnije da imate volju i želju da se aktivirate i bavite svojim zdravljem. Ukoliko i nemate društvo za vežbanje, ne brinite i ne dozvolite da Vas to spreči. CoreFit će i to obezbediti za Vas!


Novi sistem grijanja u Kantonalnoj bolnici Goražde - Akta.ba\nNovi sistem grijanja u Kantonalnoj bolnici Goražde\n13.03.2014. 09:24 / Izvor: eKapija.ba\nPremijer Bosansko-podrinjskog kantona Goražde Emir Frašto sa saradnicima sastao se jučer sa projekt menadžerima UNDP-a Sanjinom Avdićem i Amilom Selmanagić Bajrović.\nRazgovarano je o realizaciji projekta "Smanjenje emisije stakleničkih gasova instalacijom kotla na čvrsto biogorivo, uz povećanje energetske efikasnosti sistema grijanja u Kantonalnoj bolnici Goražde".\nSpremnost za sufinansiranje ovog projekta u iznosu od 100.000 KM u prošloj godini iskazala je Vlada, dok će preostali dio sredstava u iznosu od 300.000 KM finansirati UNDP i Fond za zaštitu okoliša F BiH.\nKako su istaknuli predstavnici UNDP-a, već je urađen idejni i glavni projekat koji je danas predat Kantonalnoj bolnici, a ako Vlada na vrijeme obezbijedi sredstva za sufinansiranje, novi sistem grijanja u Kantonalnoj bolnici Goražde biće u funkciji do sredine septembra, odnosno do početka nove grijne sezone.\nPrvi korak ka realizaciji ovog projekta UNDP-a i Vlade BPK je potpisivanje Memoranduma o razumijevanju, a nakon toga i Ugovora o sufinansiranju, istaknuto je danas.\nTakođe je istaknuto da se zahvaljujući rekonstrukciji bolnice koju je uradila TIKA, cijeli projekt može realizovati u daleko povoljnijim uslovima i sa manje finansijskih sredstava.\nU 2013. godini kroz ova četiri sektora UNDP je realizovao 26 miliona pomoći Bosni i Hercegovini, a njihova misija nastavlja se i u ovoj godini kroz različite projekte, među kojima je i ovaj o kojem je danas bilo riječi.


MP3 Gain – shark-inter.net\nMarch 18, 2014 sharky\nAko vam je dosadilo da za svaku pesmu posebno morate da stišavate ili pojačavate zvučnike, tim mukama je došao kraj. Ovaj stari i pouzdani program će vam unormalizovati bilo kojiu MP3 pesmu. Kada program završi sa normalizacijom ,sve pesme koje ste otvorili u ovom programu imaće jednaki dB što znači da će sve pesme biti jednake jačine.\nZa one koji ne znaju, 89 dB je standard, ali većina korisnika ovog programa preporučuje 92 dB. Iz ličnog iskustva, za FM transmitere koirstite 100 dB jer će pesme biti malo glanije tako da ćete moći da stišate radio a da slišate pesmu normalne jačine ,a smetnje koje pravi FM tansmiter se neće čuti ili će se znatno salbije čuti, zato što će pesma stišana biti glasnija od smetnji koje se stišavanjem radia gube.\nOvaj program je dostupan za Windows i Linux\n<Windows Download> <Linux Download>\nPrevious Previous post: Nađite slične sajtove\nNext Next post: 4k Video Downloader


Instagram marketing 2021 – vodič za poslovne korisnike - Kurs kreator\nMatična stranica / Uncategorized / Instagram marketing 2021 – vodič za poslovne korisnike\nVeć su poznate sve prednosti koje Vam nude biznis nalozi na Instagramu – od toga kako su pratioci reagovali na Vaše objave ili reklame u realnom vremenu, do toga da možete direktno komunicirati sa njima u komentarima.\nŠta treba da sadrži marketing plan poslovnog profila i kako da ga kreirate?\nKakve objave daju dobre rezultate?\nKoje od novih trendova možete primeniti na svom poslovnom profilu?\nKako da Vam se isplate sva uložena sredstva?\nO svim ovim pitanjima, vrstama alata koje bi trebalo da koristite, kao i kako da stvorite zajednicu pratilaca Vašeg proizvoda, uz mnoštvo praktičnih primera, imate priliku da saznate od vlasnika marketinške agencije Infinite Media Group na našem seminaru.\nGratis radionica uživo sa predavačem – Kreiranje plana i materijala na primeru Vašeg brenda!\nKako funkcioniše Instagram i njegovi algoritmi\nVrste alata i kanala promocije\nKako se predstavljamo korisnicima kao brend, kako ih pronalazimo i na koji način komuniciramo sa njima?\nKakve objave daju dobre rezultate\nKako se formiraju zajednice, reakcije i konverzije\nDirektor i vlasnik marketinške agencije Infinite Media Group (IMG). Više od 10 godina aktivni učesnik u radu različitih organizacija za razvoj mladih, što je kasnije dovelo i do prvih\npreduzetničkih koraka. Uža specijalnost mu je izrada strategije digitalnog nastupa. Pored Agencije, osnivač je i partner u projektima iz oblasti turizma i prehrambene industrije.\nInfinite Media Group doo (IMG) je full service marketinška agencija iz Beograda, osnovana 2016. godine. Osnovni fokus usluga predstavlja oblast digitalnog marketinga sa\nposebnim osvrtom na kreiranje sadržaja (“content marketing”), pored usluga iz oblasti dizajn i print rešenja, foto i video produkcije, kao i veb-platformi. Portfolio Agencije čine\nrazličiti brendovi i branše, poput onih iz automobilske industrije, pa sve do lokalnih porodičnih firmi koje su svojim zalaganjem uspele da stvore plasman i na svetskom tržištu.


Opel potvrdio, električna Corsa stiže 2020. godine - Auto Republika\nПочетна Vesti Opel potvrdio, električna Corsa stiže 2020. godine\nU skladu sa prelaskom pod okrilje PSA grupe, Opelov adut iz B segmenta prelazi u sledećoj generacija na CMP platformu za model sa SUS motorom, i na e-CMP platformu za nadolazeću električnu Corsu.\nOpel je objavio da će elektrifikovana verzija nositi naziv e-Corsa i da će biti sklapana u fabrici u Saragosi u Španiji. Osim toga, nova iteracija Corse deliće delove sa Peugeotom 208, DS 3 Crossback, a biće i uzor za sledeću generaciju Mokke X.\nPSA je e-CMP platformu razvila uz pomoć kineskog Dongfenga, a tvrdnje kažu da će električna Corsa biti sposobna da pređe po jednom punjenju do 450 kilometara. Elektromotor biće postavljen na prednjoj osovini dok će se baterije nalaziti ispod zadnjih sedišta.\nPrema prvim informacijama e-Corsa stiže na tržište 2020. godine, a u isto vreme Opel će ponuditi i plug-in hibridnu varijantu modela Crossland X. Opel navodi da će biti omogućeno punjenje na superpunjaču pri čemu će se “za jedan minu punjenja moći preći 12 kilometara”.\nPlan PSA je da Opel i Vauxhall do 2024. godine ponude elektrifikovane verzije svih svojih modela, kao i da zaključno sa tom godinom u potpunosti pređu na korišćenje francuskih platformi i delova i da na taj način završe eru General Motorsa.\ntagovi: električna corsa opel corsa PSA\nprethodni BMW otkazao novu generaciju Serije 2 Cabrio\nsledeći BMW serije 8 - prve zvanične fotografije


CINS: Srpski funkcioneri na Kosovu ne prijavljuju imovinu i prihode po srpskom zakonu - Dijalog.net\nNaslovna Borba protiv korupcije CINS: Srpski funkcioneri na Kosovu ne prijavljuju imovinu i prihode po srpskom zakonu\nBeograd, 27. maj 2020. – Funkcioneri koji rukovode srpskim javnim institucijama na Kosovu uglavnom ne prijavljuju svoju imovinu Agenciji za borbu protiv korupcije iako ih zakon na to obavezuje, objavio je Centar za istraživačko novinarstvo Srbije (CINS).\nKako navodi CINS, oni ne prijavljuju stanove, imanja, automobile i zarade koje im se isplaćuju parama građana Srbije.\n“Ne znam, ne mogu sada da se setim da li sam prijavljivao ili nisam prijavljivao. Sada sam u samoizolaciji pa ne mogu da se skoncentrišem“, rekao je za CINS donedavni vršilac dužnosti direktora Zdravstvenog centra u Kosovskoj Mitrovici Milan Ivanović.\nCINS navodi da na Kosovu postoji više od 100 institucija koje su pod ingerencijom Srbije, a Ivanović je samo jedan od funkcionera čija plata se finansira parama građana Srbije, a čijih podataka o imovini i prihodima nema na sajtu srpske Agencije.\nTekst Stefana Markovića i Ivana Vućkovića, u celosti, možete pročitati na sajtu CINS-a.\nPrethodno BIRN Srbija: Vladimir Orlić ponovo radi u školi u kojoj je bio nezakonito angažovan, primanja nije prijavio ABPK\nSledeće Evropska komisija predstavila novi instrument za oporavak EU privrede nakon pandemije korona virusa\nTop Tags Vlada Republike Srbije mladi Srbija i Evropska unija Evropska unija lokalna samouprava Evropska komisija OCD Društvo istraživanje konkurs ljudska prava evropske integracije vladavina prava Civilno društvo mediji


10 najboljih hotela u blizini: Baia dei Saraceni - TripAdvisor\nNajbolji hoteli u blizini: Baia dei Saraceni, Varigotti\nLoc. Varigotti, Varigotti, Finale Ligure, Italija\nČitajte komentare o: Baia dei Saraceni\n401 hotel je u krugu od 50 km od: Baia dei Saraceni\nFiltrirajHoteli50 km od lokacije Baia dei Saraceni\n4,6 km od: Baia dei Saraceni\nBr. 1 u pogledu odnosa cena/kvalitet od 830 hotela u Varigotti\n1,7 km od: Baia dei Saraceni\nBr. 2 u pogledu odnosa cena/kvalitet od 830 hotela u Varigotti\n0,6 km od: Baia dei Saraceni\nBr. 3 u pogledu odnosa cena/kvalitet od 830 hotela u Varigotti\n2,1 km od: Baia dei Saraceni\nBr. 4 u pogledu odnosa cena/kvalitet od 830 hotela u Varigotti\n5,4 km od: Baia dei Saraceni\nBr. 5 u pogledu odnosa cena/kvalitet od 830 hotela u Varigotti\n5,6 km od: Baia dei Saraceni\nBr. 6 u pogledu odnosa cena/kvalitet od 830 hotela u Varigotti\n5,8 km od: Baia dei Saraceni\nBr. 7 u pogledu odnosa cena/kvalitet od 830 hotela u Varigotti\n4,4 km od: Baia dei Saraceni\nBr. 8 u pogledu odnosa cena/kvalitet od 830 hotela u Varigotti\n2,2 km od: Baia dei Saraceni\nBr. 9 u pogledu odnosa cena/kvalitet od 830 hotela u Varigotti\nBr. 10 u pogledu odnosa cena/kvalitet od 830 hotela u Varigotti\n3,4 km od: Baia dei Saraceni\nBr. 11 u pogledu odnosa cena/kvalitet od 830 hotela u Varigotti\n2,3 km od: Baia dei Saraceni\nBr. 12 u pogledu odnosa cena/kvalitet od 830 hotela u Varigotti\n2,5 km od: Baia dei Saraceni\nBr. 13 u pogledu odnosa cena/kvalitet od 830 hotela u Varigotti\nBr. 14 u pogledu odnosa cena/kvalitet od 830 hotela u Varigotti\n4,5 km od: Baia dei Saraceni\nBr. 15 u pogledu odnosa cena/kvalitet od 830 hotela u Varigotti\n5,1 km od: Baia dei Saraceni\nBr. 16 u pogledu odnosa cena/kvalitet od 830 hotela u Varigotti\n4,8 km od: Baia dei Saraceni\nBr. 17 u pogledu odnosa cena/kvalitet od 830 hotela u Varigotti\nBr. 18 u pogledu odnosa cena/kvalitet od 830 hotela u Varigotti\nVia Serra 23, 17028 Spotorno, Italija\n4,1 km od: Baia dei Saraceni\nBr. 19 u pogledu odnosa cena/kvalitet od 830 hotela u Varigotti\nVia Aurelia 47, 17028 Spotorno, Italija\nBr. 20 u pogledu odnosa cena/kvalitet od 830 hotela u Varigotti\n5,2 km od: Baia dei Saraceni\nBr. 21 u pogledu odnosa cena/kvalitet od 830 hotela u Varigotti


Nagli pad vrijednosti akcija na berzi dok raste broj oboljelih u SAD\nRast broja zaraženih virusom COVID19 u Americi doveo je u četvrtak do naglog pada berzanskih indeksa na Wall streetu. Širenje zaraze umanjilo je nedavni optimizam da bi otvaranje biznisa moglo da podstakne relativno brz ekonomski oporavak, piše AP.\nDaw Jones je pao za više od 1.800 poena, što je jedan od najvećih dnevnih padova tog indeksa u istoriji, dok je S&P 500 pao za oko 5,9 odsto i zabilježio najgori dan od sredine marta. Dan ranije, američke Federalne rezerve saopštile su da će put do oporavka biti dug.\nBroj oboljelih od koronavirusa u SAD premašio je dva miliona, a nadležni apeluju na sve učesnike protesta protiv rasizma i policijske brutalnosti u Americi da se testiraju.\nŠirom SAD broj oboljelih ponovo raste, pošto je nekoliko nedjelja bio u padu. To je rezultat obuhvatnijeg testiranja, ali i slobodnijeg kretanja ljudi i ponovnog pokretanja poslova.\nPrema analizi agencije AP, gotovo polovina američkih država bilježi rast broja slučajeva, što je zabrinjavajući trend koji bi mogao da se intenzivira kako se ljudi budu vraćali na posao i izlazili tokom ljeta.\nU Arizoni, bolnicama je saopšteno da se pripreme za najgore. U Teksasu ima više hospitalizovanih pacijenata oboljelih od COVID19 nego ikada ranije. U Sjevernoj Karolini, guverner je rekao da će zbog nedavnog naglog porasta broja zaraženih preispitati plan da otvori škole ili biznise.\nProcjenjuje se da će protesti širom zemlje zbog smrti Afroamerikanca Džordža Flojda dovesti do dodatnog povećanja broja oboljelih u narednim nedjeljama.\nPrema podacima Reutersa, u junu se prosječno dnevno registruje 21 hiljada oboljelih, što je manje od 30 hiljada u aprilu.


Hyundai "rešio problem" smrada u kabini SUV-a Palisade - Auto Republika\nModel Palisade je izuzetno bitan za Hyundai. Pošto je u pitanju najveći i najskuplji krosover kompanije, za korejskog proizvođača vozila je veoma važno da reakcija publike bude pozitivna i Palisade je za sada dobio odlične ocene medija. Kupci su odgovorili sa čak 68.102 kupljena primeraka u prvih deset meseci ove godine, ali tokom leta za nama, mnogi od njih su počeli da se žale da se iz sedišta oseća veliki smrad.\nRuku na srce, nisu svi krosoveri bili nagriženi ovom mukom, već samo oni sa opcionim sedištima presvučenom Nappa kožom, o čemu je AutoRepublika pisala pre nekoliko meseci. U svakom slučaju, mušterije su opisivali smrad sličan onom koji „emituje“ prljavi veš ili ustajala hrana. Inače, što se tiče sličnosti za vonjom prljavog veša, tu se konkretnije misli čarape građevinskog radnika ili pak fudbalera, pri čemu se izvinjavamo zbog podsećanja na sinoćnu utakmicu sa Škotskom. Hyundai veruje da je pronašao rešenje i preko proizvoda koji se može pronaći na polici svake lokalne prodavnice.\nReč je o proizvodu Febreze, koji se koristi za privremeno osveženje, pre svega zbog moći da ubija neprijatni miris, a u ovom slučaju Hyundai kaže da će skinuti kožu sa sedišta, naneti sprej s unutrašnje strane, a zatim ih ponovo presvući.\nPored Febreze, Korejci spominju da se željeni rezultat mogu postići i preko ostalih jeftinih sredstava poput onih koje na američkom nose oznake Surface Cleanser, Zep Air i Fabric Odor Eliminator, a ako vlasnik ne bude uspešan prvi put, moći će da ponovi proces i po nekoliko puta sa različitim supstancama.\nVlasnici su naravno već sada skeptični da rešenje leži u Febrezeu, posebno zato što su mnogi od njih već pokušali rešiti problem na takav način bez željenih rezultata, a kao što smo spomenuli takve supstance izvetre izuzetno brzo i imaju efekat tek nekoliko minuta.\nOčekujemo da će svi sporni primerci velikog SUV-a Palisade ponovo biti vraćeni u izložbeno-prodajne salone na popravke, pošto Febreze sigurno neće uspeti da reši korejskog konstruktora kritika vlasnika i javnosti. Zanimljivo je da su oni koji su podeneli sve žalbe, posedovali skupocene pakete opreme Limited i Calligraphy, jer su oni dolazili sa instaliranim skupocenim sedištima s Nappa kožom, ali nas Hyundai uverava da problem ne leži u samoj koži već u materijalima od kojih su sedišta izrađena.\nBilo kako bilo, Korejci su na potezu i sebi ne mogu da dozvole novu grešku. Po pisanju Zorana Tomasovića, Amerikancima je teško da pojme da cene modela Palisade umeju da dostignu i brojku do 50.000 američkih dolara, iako kod nas tu cifru lagano dohvata i manji Santa Fe, pa kaže da je teško očekivati da će potencijalni kupci „premijum“ krosovera potrošiti novac na vozilo koje smrdi kao prljave čarape (naših malokrvnih fudbalera).\ntags: eliminacija neprijatnih mirisa u kabini hyundai neprijatni zadah u enterijeru Palisade smrdljiva koža u automobilima\nprevious Ford Transit će biti dostupan i na struju\nnext Prve fotografije restilizovanog Jeepa Compassa\nMa ko zna šta od procesa dobavljač sjedišta nije ispostovao, ko zna kakva koža je ugrađena, kakve hemikalije su koristili, loša kontrola kvalitete..šteta što Zoki nije otišao pa da se sam uvjeri (ako nije) pa da nam prenese dojmove …ne razumije Amer da je to Korejac koji hoće da bude premijum pa da je to dašak premijuma, miris bogatstva ..\nVelika promena u strategiji elektrifikacije Honde\nKako će Toyota proizvoditi buduće električne modele


U tamonjoj Industrijskoj zoni uz Koridor 10, već radi jedna kineska kompanija, a ugovore o zakupu hala potpisao je jo jedan investitor iz Kine.\nNajzahtevniji radovi na podizanju hale od oko osam hiljada kvadrata su završeni.\nOpština je turskoj kompaniji dala četiri hektara zemljišta za izgradnju fabrike, prenosi RTS.\nTurska kompanija počinje proizvodnju autodelova do kraja godine u Ćupriji\nTurci otvaraju fabriku odeće u Ćupriji\nU Ćupriji od investitora iz Turske očekuju mnogo, jer većih proizvodnih pogona u tom gradu nema.\nTurska kompanija "Feka automotiv" najavila je veće plate od trenutnog proseka u opštini.\nNinoslav Erić, predsednik opštine Ćuprija, istakao je da su odnos prema investitoru postavili tako da im je to najbitniji cilj.\n- Kada se tako postavite prema investitoru, on to prepozna i vidi da je u prethodnom periodu neko investirao u Ćupriju i da je brzo došao i do dozvole i do svega - kazao je Erić.\nVlasnici "Feka automotiva" otvaranje fabrike najavljuju za kraj ove ili početak naredne godine.


Potpisivanjem ugovora o sponzorstvu, RK Vrbas postao Carnex RK Vrbas\nGeneralni direktor kompanije AD Carnex Hugh McReynolds i direktor vrbaskog prvoligaša Rukometnog kluba „Vrbas“ Jovan Kovačević potpisali su ugovor o saradnji, po kojem će Carnex do kraja ove 2010. godine sponzorisati aktivnosti ovog sportskog kluba.\nPotpisivanjem dokumenta o sponzorstvu,vrbaski prvoligaš će promeniti svoje ime u „Carnex RK Vrbas“. Prema rečima generalnog direktora Carnex-a Hugh McReynoldsa saradnja sa lokalnom sredinom, u kojoj kompanija posluje, jedna je od smernica u strategiji poslovanja ove kompanije.\n„Potpisivanjem ovog ugovora, te finansijskom pomoći RK „Vrbas“-a, želimo da doprinesemo i podstaknemo afirmaciju sporta u lokalnoj sredini. Članovi RK Vrbas, kao dokazani i ostvareni sportisti, treba da budu primer koji će mlađe generacije da slede. Drago mi je što naša kompanija može u tome da pomogne“, izjavio je generalni direktor Carnex-a Hugh McReynolds.


Govedarica: U nezavidnom smo položaju, ali se ne predajemo\nNaslovnica Sjeverni Sandžak Novi Pazar Govedarica: U nezavidnom smo položaju, ali se ne predajemo\nTrener fudbalera Novog Pazara Zoran Govedarica rekao je danas da se njegova ekipa nalazi u nezavidnoj situaciji uoči utakmice protiv kruševačkog Napretka u 13. kolu Super lige Srbije, ali i da u domaćem ambijentu vjeruje u povoljan rezultat.\n“Gostovanje u Surdulici nas je desetkovalo, a u prilog nam ne ide ni loše stanje terena. Padala je kiša i drenaža kao da ne funkcioniše. Trenirali smo na veštačkoj travi, gdje je uvijek neko bio van stroja. Ipak, ne predajem se nikada, makar igrao i sa podmlatkom. Ja i igrači imamo energiju i učinićemo sve za pozitivan rezultat”, rekao je Govedarica.\nNapredak je peti u elitnom takmičenju sa 22 boda, dok je Novi Pazar na 12. mestu i ima 11 bodova.\n“Položaj na tabeli je najbolji pokazatelj kvaliteta. To je ekipa koja već tri godine igra zajedno, pojačana sa još dvojicom fudbalara. Imaju najveći broj internacionalaca od svih timova u ligi i nekoliko mladih. Sjajno su organizovani, dugo su bez poraza i gaje visoke ambicije, ali to ne umanjuje našu nadu”, naveo je Govedarica.


Australija pooštrava Zakon o državljanstvu\nAustralijanci koji su povezani sa terorizmom mogli bi da izgube državljanstvo ili će im biti ukinute određene privilegije, izjavio je danas australijski premijer Toni Abot.\n"Vlada će izraditi amandmane na Zakon o državljanstvu u slučaju dvojnog državljanstva", rekao je Abot u saopštenju o nacionalnoj bezbjednosti.\nPojedincima umiješanim u terorizam, koji nemaju dvojno državljanstvo, vlada će suspendovati određene privilegije, kao što su mogućnost napuštanja zemlje ili povratka u Australiju, pristup socijalnoj zaštiti i konzularnim uslugama.\nAbot je dodao da će i lica rođena u Australiji izgubiti neke privilegije ako prekrše zakone protiv terorizma.\n"Australijski državljani koji uzmu oružje u ruke i bore se na strani terorističkih grupa, posebno dok je australijska vojska angažovana u sukobima u Iraku i Avganistanu, okrenuli su se protiv naše zemlje i tako će biti tretirani", rekao je Abot.\nOn je dodao da je australijsko državljanstvo "velika privilegija".\n"Niko ne treba da živi u našoj zemlji ako ne poštuje njene vrijednosti ili odbacuje samu ideju slobodnog i otvorenog društva", rekao je on. Abot je rekao prošle sedmice da je 55 od 57 Australijanaca, koji su putovali na Bliski istok da se pridruže militantima "Islamske države", bilo na listi primanja socijalne pomoći.


Smotra društveno odgovornih kampanja za dobrobit dece - Nira Press\nPočetna » Smotra društveno odgovornih kampanja za dobrobit dece\nPrva smotra društveno odgovornih kampanja namenjenih dobrobiti dece “Kampanje sa svrhom”, održaće se ove godine na Međunarodni dan deteta 20. novembra i biće revijalnog karaktera.\nOsnivač i organizator smotre je Udruženje “Žute Patalone–Inicijativa za proučavanje detinjstva i Koncept Inkubator društvene odgovornosti”, koja ima za cilj skretanje pažnje javnosti na značaj ranog detinjstva, promovisanje Montesori pedagogije, iniciranje daljeg proučavanja fenomena detinjstva i podsticanje društveno odgovorne komunikacije, namenjene dobrobiti dece.\nNajvažniji projekti udruženja, pored kontent platforme @zutepatalone i godišnje smotre Kampanje sa svrhom su iniciranje Dana ranog detinjstva, osnivanje Instituta za proučavanje detinjstva, godišnja smotra društveno odgovornih igračaka, Igračke sa svrhom, Montesori jezik – online logopedsko savetovalište i Montesori Matematika – projekat finansijske pismenosti za najmlađe.\nDanas postoji opredeljenje da se ciljevi održivog razvoja, definisani od strane UN uključuju u strategije poslovanja i postizanje profita koji vraća zajednici. Želimo da podstaknemo korporacije da komunikacione ciljeve usklade sa interesima javnosti i to tako da uočavanjem društvenih problema pomažu u rešavanju istovremeno komunicirajući svoje vrednosti. Pomoć onima kojima je najpotrebnija uključuje i uticaj na buduće generacije i to sistemski i preventivno. Najvažniji zajednički posao koji imamo je da unapredimo živote najmlađih, a to je zato što verujemo da samo srećno detinjstvo može doprineti boljitku svih.\n“Usmeravanje naših nastojanja za dobrobit čovečanstva znači prvenstveno da to radimo za dete” – Marija Montesori.


► Marko Jakšić: Pregovori u Briselu neće doneti ništa dobro Srbima na Kosovu\n"Mi smo sve vreme predmet dijaloga iako se sva postignuta rešenja tiču našeg svakodnevnog života, a kroz sve briselske pobede izgubili smo sve one specifičnosti koje smo posedovali do 2012. godine, i zbog čega se Srbi masovno sele kako južno tako i severno od reke Ibar", rekao je Jakšić agenciji Beta.\nPrema njegovim rečima "stavovi prištinske strane izneti na predhodnom video susretu su toliko rigidni i maksimalistički da po svemu podsećaju na stavove koje je Milošević imao tokom kraja devedesetih u vezi Kosova: nedodirljivi ustavnopravni poredak, teritorijalni integritet i suverinitet na celoj teritoriji Kosova", rekao je Jakšić.\nOn je ocenio da "nije sporna činjenica da je deo političke i intelektualne elite u Prištini zaigrao na kartu odugovlačenja s dogovorom do novembarskih izbora u SAD i poraza Trampove administracije, računjaući da će tada sve biti na njihovoj strani".\n"Svakako čudan stav jer je u njihovom interesu da se što pre postigne sporazum koji bi sadržao neku vrstu kompromisa, a koji bi ujedno značio i priznanje krnjeg Kosova od strane Srbije", rekao je Marko Jakšić.\nOn je podvukao da su "nasuprot stavovima Prištine, stavovi Srbije isključivo stavovi samo jednog čoveka".\nJakšić kaže da je Aleksandar Vučić ključna figura u postizanju i sprovođenju svih sporazuma od 2013. godine, i koji je po svemu sudeći spreman da prihvati bilo koji dogovor, računajući da bi mu to pomoglo da i dalje ostane na vlasti.\n"Vučić se nada da će uz toleranciju EU i vodećih država na Zapadu moći da nastavi s urušavanjem institucija i vladavine prava, gušenjem nezavisnih medija i razračunavanjem s političkim protivnicima kroz prljave tabloidne kampanje ili brutalna prebijanja kao prethodnih večeri na protestima u Beogradu", ocenio je Jakšić.\nPrema njegovim navodima "delimično oprečni stavovi SAD i Evrope, kao i stavovi Rusije u vezi poštovanja Rezolucije 1244, pokazuju da su šanse za postizanje nekog brzog i obostrano prihvatljivog rešenja više nego minimalne, te da je povratak na status quo prilično realan".\n"Verovatno nas u nastavku pregovora u Briselu očekuju razgovori o već odavno dogovorenoj Zajednici srpskih opština, koja će na kraju ovog procesa biti predstavljena kao maksimum maksimuma, dok će predsednik Vučić u ime Srbije verovatno prihvatiti da Kosovo postane članica UN, bez eksplicitnog priznanja nezavisnosti", zaključio je Marko Jakšić.\nmarko jakšič /


By Mladen Dragojlovic / Објављено на: November 27, 2020\nŠef Visokog sudskog i tužilačkog saveta (VSTS) ponovo je glavni akter afere, ovog puta vezane za zapošljavanje u pravosuđu.\nPre nekoliko dana portal Istraga.ba objavio je audio snimak na kojem navodno Tegeltija govori o mogućnosti imenovanja sestre bivšeg člana VSTV-a na mesto sudije u Osnovnom sudu u Banjaluci. Iako je Tegeltija rekao da nije tražio zapošljavanje sudije, afera je naštetila kredibilitetu VSTS-a, Tegeltije i pravosudnom sistemu u BiH.\n“Poslednja afera koja uključuje najvišeg pravosudnog funkcionera BiH u navodnoj trgovini uticajem baca senku na njega kao šefa institucije i negativno se odražava na pravosuđe u zemlji u celini”, rekla je Delegacija EU u BiH medijima.\nDelegacija EU rekla je da ovaj slučaj predstavlja krizu u Visokom sudskom i tužilačkom savetu i produbljuje nepoverenje javnosti u pravosuđe. “Ovonedeljna rasprava „Pravo na pravdu” posvećena vladavini zakona u BiH potvrdila je zahtev građana da se pravosuđe pridržava najviših standarda integriteta. Svi nosioci pravosudnih funkcija moraju biti potpuno nepristrasni. Evropski Unija u Bosni i Hercegovini poziva članove Visokog sudskog i tužilačkog saveta (VSTS) da se hitno pozabave ovom krizom i preduzmu hitne i adekvatne korake“, rekla je delegacija.\nKancelarija visokog predstavnika ide još dalje govoreći da je ugled pravosuđa BiH trenutno na dnu, a pojavom ovog snimka pretrpio je još jedan snažan udarac.\n“Čini se da je nakon ove i nakon takozvane afere ‘potkivanja’ (u kojoj Tegeltija navodno prima mito) teško, štaviše gotovo nemoguće, vratiti integritet predsednika VSTV-a. Razgovori kao onaj koji se čuo na snimku demorališu i demotivišu celo pravosuđe, koje je temelj svake države i svakog društva. Oni dovode u pitanje kredibilitet institucija i rad svih poštenih i posvećenih profesionalaca u pravosudnim institucijama u BiH na svim nivoima , uključujući one članove VSTS-a koji žele raditi u ovoj instituciji“, kaže portparol OHR-a Mario Brkić.\nPrema njegovim rečima, da bi vratio integritet ove istaknute pravosudne funkcije, Tegeltija bi trebao pokazati profesionalnu i ličnu iskrenost i raditi ono što se očekuje nakon kontinuirano neadekvatnog obavljanja svojih dužnosti. Prema Brkićevim rečima, to bi takođe pomoglo poboljšanju imidža VSTV-a, koji je ovim aktivnostima dodatno oštećen.\n“VSTS zaslužuje drugačijeg, profesionalnog predsednika”, rekao je OHR.\nNa ponašanje Tegeltije ukazale su i brojne nevladine organizacije koje se bave transparentnošću rada javnih službenika. Sada je Milan Tegeltija na redu da povuče potez.\nTurska i Katar potpisali deset sporazuma o saradnji\nSeverna Makedonija: Reakcije srpskih istoričara na izjave Zorana Zaeva\nBalkan 26/11/2020: Ukupno 1.769.838 evidentiranih zaraženih koronavirusom, 39.429 smrtnih slučajeva\nAlbanija: Rama u Abu Dabiju potpisao dva sporazuma\nRumunija: Arhiepiskopija Tomis u sukobu sa Vladom zbog hodočašća za Svetog Andriju\nEvropski poslanici osudili aktivnosti turske u Varoši na Kipru i pozivaju na sankcije


Grci pišu: Aris poslao Zvezdi 1.200.000 evra za Garsiju\nČeka se poništenje odluke o zabrani transfera\nNeće to na Marakani javno reći – makar ne još – ali čini se da je došlo vreme da se rastanu Mateo Garsija i Crvena zvezda. Iako je postigao gol u Bernu protiv Jang Bojsa, zatim se istakao u superligaškom derbiju sa Vojvodinom, omaleni Argentinac nije ispunio očekivanja u Beogradu. Očekivalo se više od igrača plaćenog skoro dva miliona evra, posebno na evropskoj sceni.\nKompletna ponuda na >> Pročitaj celu vest na sajtu MozzartSport.com << www.mozzartbet.com\nPromocija Željka Gavrića ostavila je Matea Garsiju van prve postave novog trenera Dejana Stankovića. Međutim, sudeći prema poslednjim informacijama iz Grčke, Crvena zvezda je na dobrom putu da umanji štetu.\nMediji iz Soluna pišu da se Aris ponovo aktivirao da dovede Matea Garsiju, koji je u žuto-crnom dresu blistao na pozajmici iz Las Palmasa, pre nego što je došao u Beogradu. Ako je verovati Grcima Aris je poslao ponudu Crvenoj zvezdi tešku 1,2 miliona evra. Uz jedan mali problem.\nZbog nagomilanih dugova prema igračima, menadžerima i drugim klubovima, Aris je kažnjen zabranom dovođenja igrača u ovom prelaznom roku. Međutim, Solunjani se nadaju da će uskoro ta odluka biti poništena, te da će moći dda se pojačaju za narednu sezonu. Mada, daleko od toga da je situacija na stadionu „Kleanitis Vikelidis“ idealna. Duguje se na sve strane.\nNema sumnje da bi Crvena zvezda pristala na obeštećenje od preko miliona evra. Bez obzira na finansijski gubitak. Aregentinac je izgubio mesto kod Dejana Stankovića, a oko Marakane se sve češće može čuti da mladi stručnjak želi da u letnjem prelaznom roku tim pojača kvalitetnim krilom. Jasan nagoveštaj da pored Bena, Gavrića i potencijalnog novajlijE, Garsija neće imati značajnu minutažu.\nNije prvi put da se Crvena zvezda i Aris povezuju u ovom prelaznom roku. Grci su pisali da su crveno-beli zainteresovani za štopera Solunjana Lindija Rouza. Zvezda je nudila 700.000, Aris je tražio ravno milion. Kasnije je sve demantovao Mitar Mrkela, što ne znači da je Rouz van dometa crveno-belih. Čeka se samo prodaja Degeneka ili Milunovića.\nSprema se potpis...Možemo reći da je argentinski fudbaler Mateo Garsija važio za jedno od najboljih pojačanja crveno-belih, dobro je počeo na Marakani, ali.. Sve su veće šanse da napusti Crvenu zvezdu, a jedan klub ozbiljno je zagrizao...Dolaskom Dejana Stankovića na kormilo crveno-belih, ofanzivni...


Koju tajnu kriju prodavci putnog osiguranja?\nTRENUTNA POZICIJA:Početna»Putovanja»Koju tajnu kriju prodavci putnog osiguranja?\n07/07/2014 · Putovanja\nTurističke agencije i osiguravajuća društva nam nude polise putnog osiguranja kao jedini siguran način za obezbeđivanje plaćanja hitnih zdravstvenih usluga u inostranstvu. Ono što nam, pri prodaji polisa ne kažu, je činjenica da je Srbija potpisnica više desetina međunarodnih ugovora o socijalnom osiguranju, koje uključuje i zdravstveno osiguranje. Ti ugovori omogućavaju građanima koji su na privremenom boravku u inostranstvu, da pravo na zdravstvenu zaštitu u hitnim slučajevima ostvare besplatno.\nKako objašnjava Miloš Nikač, pomoćnik direktora Zavoda za socijalno osiguranje, takvih ugovora je trenutno 28. Kako bi građani ostvarili pravo na ovo zdravstveno osiguranje, potrebno je, kako Nikač objašnjava, da pribave izvod iz zdravstvenog kartona koji izdaje lekar opšte prakse i za decu potvrda od školskog stomatologa.\n,,Ta potvrda znači da poslednjih godinu dana niste bolovali od akutnih ili hroničnih bolesti u akutnom stanju, znači, niste u takvom stanju da odmah po odlasku u inostranstvo morate biti hospitalizovani. Sa takvom potvrdom odlazite u filijalu RFZO po mestu prebivališta i dobijate odgovarajuću dvojezičnu potvrdu koja je dogovorena sa odgovarajućom zemljom“, objašnjava Nikač.\nDa li je dvojezična potvrda neophodna?\nMiloša Nikača smo pitali da li naši građani mogu da očekuju da će im troškovi lečenja biti pokriveni iako nisu pribavili potreban obrazac.\nNikač navodi da to ne savetuje nikome jer onda sve zavisi od volje nadležnih u toj zdravstvenoj instituciji.\n,,Pogotovo u letnjem periodu, kada su velike gužve, verovatno da će institucije tražiti novac, a ne čekati da u Srbiji naknadno izdaju odgovarajući obrazac”, kaže Nikač.\nKako navodi Nikač, čak i kada Srbija nema potpisan međunarodni ugovor sa nekom državom, postoji mogućnost da građani refundiraju troškove lečenja. Na primer, u Grčkoj, građani Srbije ne mogu da dobiju besplatnu uslugu, ali mogu da pribave potvrdu koja omogućava da refundirate troškove kada se vratite u zemlju:\n,,Ako pak odete u Grčku bez te potvrde, onda nećete dobiti naknadu troškova jer se ne zna kakvo je bilo vaše zdravstveno stanje u momentu odlaska u Grčku“, objašnjava on.\nGrađani, kako Nikač tvrdi, nisu dovoljno upoznati sa ovim pravima koja mogu da ostvare u inostranstvu.\n,,Ljudi se najčešće opredeljuju za takozvana komercijalna osiguranja, svi imamo iskustva sa tim: uplatite nekih desetak, 15, 20 evra, zavisno od dužine boravka, koristite zdravstvenu zaštitu u inostranstvu do određene visine troška, do neke osigurane sume u polisi“, kaže on.\nMeđutim, kako Nikač navodi, problem sa komercijalnim ili putnim osiguranjima, koje nude turističke agencije i avio kompanije, je u tome što ta osiguranja često ne omogućavaju da zdravstvenu uslugu građani dobiju u bilo kojoj javnoj zdravstvenoj ustanovi, već samo u onim sa kojom osiguravajuće društvo ima ugovor.\n,,Osim toga, kod komercijalnog osiguranja, sama osiguravajuća kompanija odlučuje o tome šta će vam nadoknaditi, a šta neće, kod međunarodnog ugovora, kad imate dvojezični obrazac, vi ne snosite nikakve troškove“, navodi Nikač.\nBudući da mali broj građana koristi ovo pravo, dešava se i da lekari nisu upoznati sa procedurom i ne znaju koji obrazac treba da popune. Kada smo mi zatražili izdavanje potvrde u Domu zdravlja Voždovac nisu znali koji obrazac treba da popune, a na kraju se ispostavilo da uopšte i nemaju adekvatni obrazac.\nKada se pribavi obrazac, procedura nalaže da se on dalje predaje lekarskoj komisiji. Ovo znači da građani koji žive u mestima u kojima ne postoji lekarska komisije Fonda za zdravstveno osiguranje imaju i dodatni trošak, kako novca tako i vremena, da odu do najbližeg mesta u kojem postoji lekarska komisija koja odlučuje o tome da li će osiguraniku potvrda biti izdata ili ne.\nOdluka se donosi na osnovu podataka o zdravstvenom stanju u poslednjih 12 meseci.\nPotvrda, kako navode u RFZO-u, neće biti izdata osiguraniku koji pati od akutnih ili hroničnih bolesti u akutnoj fazi ,,za koje je potrebno duže ili stalno lečenje, odnosno da se osigurano lice ne nalazi u stanju koje bi ubrzo po dolasku u inostranstvo zahtevalo duže lečenje, odnosno smeštaj u stacionarnu zdravstvenu ustanovu, uključujući trudnoću i druge zdravstvene usluge”.\nIz RFZO, međutim, nisu odgovorili na naše pitanje: koje tačno tegobe mogu da budu razlog za odbijanje zahteva za izdavanje dvojezičnog obrasca i da li osiguranici mogu da budu odbijeni, na primer, zbog povišenog krvnog pritiska ili povišenog šećera.\nIako dobijanje potvrde nije uvek lako, starijim licima posebno preporučujemo da pokušaju da je pribave. Pre svega zato što može da se uštedi novac, a i zbog toga što ukoliko neko ne može da dobije potvrdu od državne lekarske komisije, može da bude prilično siguran da mu troškove lečenja u inostranstvu neće pokriti ni privatno osiguranje od kojeg je kupljena standardna polisa.\nTakvo iskustvo je imao Ferid Gojak iz Prijepolja koji je platio dobrovoljno putno osiguranje 2.370 dinara kompaniji Sava osiguranje, smatrajući da je na taj način siguran da neće morati da brine o plaćanju zdravstvenih usluga, ako mu se nešto loše desi tokom kraćeg boravka u Holandiji. Međutim, iako je imao osiguranje, sada mu holandska bolnica preti tužbom zbog računa od 26.000 evra za usluge koje su morali da mu pruže kako bi mu spasli život. Sava osiguranje odbija da plati troškove, jer su navodno na osnovu njegovog zdravstvenog kartona utvrdili da su ,,u pitanju hronične bolesti koje su bile poznate pre početka osiguranja”.\nUkoliko niste sigurni da će Vam, s obzirom na zdravstveno stanje, troškovi eventualnih zdravstvenih usluga u inostranstvu biti nadoknađeni, bolje je zatražiti besplatni obrazac od države nego nepotrebno plaćati privatno osiguranje. Potvrdu o zdravstvenom stanju koju popunjava izabrani lekar, kao i informacije o proceduri izdavanja obrazaca, možete da pronađete na sajtu potrosackisavetnik.com.\nTreba znati i to da naši građani, u skladu sa sporazumima koje je Srbija potpisala sa Velikom Britanijom i Poljskom, u hitnim slučajevima mogu da ostvare pravo na besplatnu zdravstvenu zaštitu u tim državama samo pokazivanjem pasoša.\ndvojezični obrazac hitne zdravstvene usluge inostranstvo lečenje o trošku države međunarodni ugovori potvrda putno osiguranje refundacija troškova lečenja rfzo zdravstveno osiguranje\nMilos - 11/03/2016 01:10\nPre izbora putnog zdravstvenog osiguranja, svaki putnik treba dobro proveriti kakvo se osiguranje ustvari krije iza zvucnog imena … evo primera za Generali putno zdravstveno osiguranje


Bugarska prijavila Srbiju Savetu Evrope\nBeta 9. februara 2016. 15:05\nKako je danas preneo portal Fokus njuz, bugarski tužilac Sotir Cacarov zatražio je od Generalnog sekretarijata Saveta Evrope i Evropskog komiteta za kriminal SE da hitno razmotre informaciju o teškoćama u primeni Evropske konvencije o ekstradiciji povodom zahteva za izručenje bugarskog biznismena Cvetana Vasileva iz Srbije.\nZahtev se odnosi na primenu člana 18 Evropske konvencije o ekstradiciji u kojem se navodi da će „strana od koje se traži izručenje o odluci o ekstradiciji obavestiti stranu koja traži izručenje u skladu sa članom 12“.\nVasilev je u Bugarskoj optužen za proneveru 206 miliona leva Korporativne komercijalne banke čiji je glavni deoničar, a koja je otišla u stečaj prošle godine. Odlaskom u stečaj Korporativne banke u Sofiji, u stečaj je otišla i bugarska kompanija Glas industri koja je kupila Srpsku fabriku stakla iz Paraćina.\nApelacioni sud u Beogradu ukinuo je 11. marta 2015. rešenje o izručenju Vasileva Bugarskoj i naložio Višem sudu da ponovi postupak utvrdjivanja pretpostavki za njegovu ekstradiciju koju je tražila Bugarska.\nBugarska potražuje Vasileva zbog optužbi za milionske pronevere i za njim je raspisala medjunarodnu poternicu, nakon čega je on pobegao iz zemlje a u septembru 2014. predao se sprskim pravosudnim organima.Početkom decembra 2015. bugarski mediji preneli su da su sudovi u Švajcarskoj i Bugarskoj blokirali Vasilevu više od 300 miliona evra kao obezbedjenje u slučaju novih tužbi protiv njega i negove porodice kao i entiteta koje kontroliše.


Otkrijte kobnu priču i sudbinu benediktanskog samostana u srcu budvanskog Starog grada\nI dok se strasti oko sudskog procesa za dvostruko ubistvo još ne smiruju, a njeni vlasnici vode žestoki sudski spor kako bi zaštitili svoju imovinu, jedna od vrijednih kulturno - istorijskih spomenika - "Jadranska straža" u srcu Staroga grada, prepuštena je zloj sudbini, koja je prati gotovo deceniju i po.\nLijepa, jednospratna, kamena zgrada, čija južna strana predstavlja i bedeme Staroga grada ka plaži Brijegu od Budve, popularnoj Ričardovoj, naočigled brojnih stanovnika Starog grada i brojnih turista, preživljava svojevrsno propadanje.\nPolomljene škure, odvaljene sa više prozora, terasa prekrivena otpadom, slika je današnje "Jadranske straže", koja je uoči krvavog pira, u ljeto 2007. bila pretvorena u elitni restoran i hotel.\nA zastrašujuća priča o "Jadranskoj straži", koja je bukvalno sa sobom odnijela brojne živote, jer su njeni vlasnici, bukvalno kobno i na čudan način gubili živote, na najtragičniji način je ispisana u ljeto 2007. kada se u bašti ovog restorana dogodilo dvostruko ubistvo.\nUbijeni su Adalbert Šuto, ukrajinski državljanin i Vladimir Rakočević iz Crne Gore, dok su Željko i Vladimir Janković ranjeni. U ponovljenom suđenju su na po 17 godina zatvora osuđeni Dragan Zindović, Radojica Zeković, Aleksandar Zečević i Rajko Knežević.\nUpravo krvavi obračun se dogodio, zbog, kako su mediji u više navrata pisali, nesloge tadašnjih vlasnika, ruskih državljana.\nNakon što su Ruske državljanke Olga Lopuhova i njena ćerka Svetlana Julijanovna, suvlasnice restorana i hotela „Jadranska straža“ u Starom gradu, ujedno i svjedokinje u sudskom procesu, prodale svoj dio prije pola godine izvjesnom Nikšićaninu, kao vlasnici vrijedne polovine i dalje se u katastarskoj evidenciji vode otac i sin Vladimir i Dimitri Kuznjecov, koji osporavaju tu prodaju.\nKuznjecov je još u julu 2007. podnio imovinsku tužbe protiv bivših partnerki u "Jadranskoj straži" Sudu u Kotoru, koji je naložio zabranu prometa njihovog dijela na objektu. Nakon punih šest godina razmatranja imovinskog spora Viši sud u Podgorici, donosi presudu u korist Kuznjecova, kojom se nalaže da mu Lopuhova i Uljanova isplate na ime potraživanja 138 hiljada eura.\nSudski spor se nastvalja, a "gorak ukus" Jadranske straže i dalje ostaje.\n"Jadranska straža", kao neprocjenjivi spomenik kulture, benediktanski samostan, postaje privatno vlasništvo 1998. kada, tadašnji predsjednik Opštine Budve, mimo odobrenja Skupštine, donosi odluku da je proda. Za tadašnjih 480 hiljada maraka "Jadransku stražu" kupuje, kontroverzni Bato Buturović, poznatiji kao Bata Kan Kan, koji je prije godinu i po pronađen mrtav u sobi njegovog hotela "Park" u Novom sadu.\nButurović, nakon što mu nije dozvoljeno da realizuje svoje zamisli, jer je namjeravo da gradi marinu i ostale sadržaje, prodaje „Jadransku stražu“ žestokom momku Blagoti Baji Sekulić iz Podgorice. On na svoju ruku započinje adaptaciju "Jadranske straže", pa iako je u ugovoru o prodaji glasilo da se samo prodaje prizemlje i prvi sprat, započinje i rekonstrukciju podruma. Kripte u kojima su sahranjivani sveštenici u podrumu bivaju iskopane, što je izazvalao revolt katoličke crkve. "Jadranska straža" se pretvara u lokal, ali posao staje 2002. kada je ubijen Sekulić dok se svojim džipom vozio Mediteranskom ulicom u Budvi. Tada porodica Sekulića prodaje "Jadransku stražu" Rusima, koji završavaju opremanje i pretvaraju je u hotel i restoran, ali njihove međusobne razmirice dovode ponovo do krvavog pira.


Kon: Krizni štab savetodavno telo, sve odluke donosi Vlada | Autonomija\nEpidemiolog Predrag Kon izjavio je u Novom danu da je Krizni štab isključivo savetodavno telo, a da sve odluke donosi Vlada. „Svi imamo isključivo savetodavnu odgovornost“, rekao je Kon.\nPrema njegovim rečima, nema dileme da su škole osnovno mesto ne samo obrazovanja, nego i socijalizacije, shvatanja društvenih obaveza…\n„Postoji mnogo razloga zašto škole moraju da funkcionišu i da rade, posebno to važi za najmlađi uzrast“, kaže Kon.\nIstiče da „ne postoji mogućnost da se virus zaustavi pred školom, to je jednostavno nemoguće. Mi sa otvaranjem škola i dolaskom đaka omogućavamo i virusu da uđe u te škole, to je jednostavno tako“, kaže on.\nGovoreći o situaciji sa koronavirusom, kao i jučerašnjem padu broja novoobolelih, Kon kaže da nije pitanje samo tog broja, već da postoji niz drugih podataka, poput broja pregleda…\n„Dolazi do smirivanja situacije, Beograd je uvek nesiguran zbog broja ljudi. Ukoliko bi došlo do pogoršanja i da vidimo jasno povećanje aktivnosti virusa upravo u školama, tu je bitno shvatiti, da bilo koji đak koji ima bilo kakve tegobe respiratorne, ne sme da ide u školu, i to će biti novi izazov“, rekao je.\nIstakao je da postoji ogroman broj onih koji uopšte ne znaju da imaju zarazu.\n„Postoje takozvani neprijavljeni kontakti. Oni sa kojima razgovaramo, koji su pozitivni, oni sada ne daju više sve podatke o svojim kontaktima, jer znaju da su kontakti izloženi obaveznoj samoizolaciji“, rekao je.\nDodao je da „moramo da shvatimo da se mora živeti s ovim virusom„.\nGovoreći o kolektivnom imunitetu, rekao je da je to merenje prisustva antitela.\n„Antitela se gube nakon nekoliko meseci, onda je pitanje i procene kolektivnog imuniteta samo na osnovu antitela upitno“, kaže.\nPrema njegovim rečima, Krizni štab kao telo je savetodavan, sve odluke donosi Vlada.\n„Svi imamo isključivo savetodavnu odgovornost“, rekao je Kon.


Beograd je ovog jutra bio najzagađenija prestonica na svetu - National Geographic Srbija\nPrema pisanju medija, poslednjih dana u Srbiji "teško se diše" i u Užicu, Valjevu, Kragujevcu, Kosjeriću.\nPogledajte i Koji su najzagađeniji gradovi u Srbiji?\n"Za zagađivanje su krivi, pre svega, proizvodnja električne energije u termoelektranama, potom izduvni gasovi u saobraćaju, sagorevana goriva u domaćinstvima za potrebe grejanja, hlađenje i priprema hrane. Zagađivači vazduha su i pojedina industrijska postrojenja, kao što su ona u kojima se proizvode gvožđe i čelik, zatim mineralna industrija...", rekao je za "Politiku" Filip Radović, direktor Agencije za zaštitu životne sredine.\n"Naravno, može se staviti šal i na glavu, preko usta i nosa, ponekad i privremeno, ali za sve nas bi bilo najbolje da društvo ulaže više u zaštitu vazduha, a ne da se ljudi prilagođavaju vanrednim okolnostima", kaže on.\nPogledajte i Zagađenje vazduha odnese sedam miliona života godišnje\n"Ništa ne može da se popravi odmah, ne možemo ljudima usred zime reći da se ne greju da bi im vazduh bio čistiji. Ovde je reč o ulaganjima na duge staze. Važno je napomenuti da Elektroprivreda Srbije, kao najveći emiter zagađujućih materija u vazduh, od 2015. godine ulaže po nekoliko stotina miliona evra u projekte zaštite životne sredine. Ali isto tako je važno i pošumljavanje, koje podrazumeva protok godina dok drvo poraste i doprinese zdravijoj okolini", rekao je direktor Agencije.\nBeograd Zagađenje zagađenje vazduha Odabrano Beograd Srbija Ekologija


FMP ARENA – KK FMP Meridian\nm2 hotelski deo\nIstorijat dvorane u Železniku\n28 godina košarkaške oaze na Čukarici\nDvorana je početkom 2000 dobila hotelski deo površine 1.000m2 namenjen smeštaju košarkaša. Na tri nivoa izgrađena je 24 komforno opremljena soba sa kupatilom, pratece prostorije i restoran u kome se hrane igrači svih selekcija Kluba. Okončanjem ove faze izgradnje završen je funkcionalni razvoj Dvorane koja predstavlja jedinstven objekat ovakve vrste kod nas, koncepcijski, sadrzajno i prostorno idealan za trening i pripreme košarkaša.\nDvorana sa savremenim komunikacionim sredstvima\nDvorana raspolaze savremenim komunikacionim sredstvima. Sa video zidom velicine 4 x 4 metra, kolor displejom veličine 2,5 x 1,5 metara, 25 telefonskih linija, računarskom mrežom, optičkim Internetom, faks i kopir aparatima te i reklamnim LED displejima. Dvorana obzirom na kapacitet i veličinu, spada u gornji dom evropske telekomunikacione opremljenosti.


SAD: Rusija hakovala našu energetsku mrežu i najvažniju infrastrukturu\nBeta 15. marta 2018. 19:05\nAdministracija predsednika SAD Donalda Trampa optužila je danas Rusiju za usaglašenu operaciju hakovanja američke energetske mreže i drugih najvažnijih infrastruktura, uključujući avijaciju, i uvela sankcije nizu ruskih zvaničnika zbog mešanja u predsedničke izbore.\nTo su do sada najtvrdji potezi koje je protiv Rusije povukla Trampova administracija, kojoj kritičari zameraju da je previše blaga prema Moskvi.\nNeimenovani američki bezbednosni zvaničnici rekli su danas novinarima da su Federalni istražni biro (FBI), Ministarstvo unutrašnje bezbednosti i obaveštajne agencije utvrdili da je ruska obaveštajna mreža odgovorna za niz sajber napada koji su počeli pre godinu dana, a čije su mete bile ključni sektori američke ekonomije – energetski, nuklearni, trgovinski, kao i sektori avio sabraćaja, vode i proizvodnje.\nZvaničnici su naveli da su ruski hakeri birali mete, ostvarili pristup kompjuterskim sistemima, vršili „izvidjanje mreže“ sistema koji kontrolišu ključne elemente američke ekonomije i potom pokušali da prikriju svoje tragove brisanjem dokaza o svom upadu.\nOni su ostavili otvorenu mogućnost da bude otkriveno još upada u sisteme i dodali da je američka vlada upozorila energetsku industriju da bude na oprezu zbog mogće pretnje.\nTrampova administracija danas je uvela sankcije protiv 19 ruskih državljana zbog njihovog navodnog mešanja u predsedničke izbore u SAD, a medju njima je i 13 osoba protiv kojih je optužnicu podigao specijalni savetnik Robert Muler u okviru istrage o umešanosti Rusije.\nSankcijama je obuhvaćeno i pet ruskih kompanija, uključujući Agenciju za istraživanje interneta, optuženu da stoji iza obimne kampanje širenja dezinformacija na internetu, u cilju uticanja na ishod izbora 2016. na kojima je Tramp pobedio kandidatkinju demokrata Hilari Klinton.\nMinistarstvo finansija SAD objavilo je danas odluku o uvodjenju sankcija, u vreme oštrih kritika na račun Trampa i njegove administracije što nisu iskoristili ovlašćenja koja je odobrio Kongres SAD, da kazne Rusiju zbog mešanja u izborni proces.\nNove sankcije će značiti i prvu upotrebu ovlašćenja koje je Kongres SAD usvojio prošle godine kao reakciju na navodno mešanje Moskve. Njima je zamrznuta sva imovina koju sankcijama pogodjeni pojedinci i kompanije eventualno imaju u SAD, a američkim državljanima je zabranjeno poslovanje s njima.\nMedju 19 ruskih državljana su i zvaničnici koji rade za vojnu obaveštajnu službu GRU. Ministarstvo finansija SAD je saopštilo da su se u američke izbore mešali i GRU i ruska vojska i da su „direktno odgovorni“ za sajber napad na brojne kompanije širom Evrope u junu 2017.\nSankcije su uvedene Jevgeniju Prigožinu, koji je poznat kao „kuvar“ ruskog predsednika Vladimira Putina. On je bio na čelu Agencije za istraživanje interneta iz Sankt Peterburga, čijih 12 radnika je takodje pogodjeno danas uvedenim sankcijama. Upravo je njih 13 obuhvaćeno Mulerovom optužnicom prošlog meseca.\nMinistarstvo finansija SAD navelo je da je ta firma „stvorila i upravljala ogromnim brojem naloga nepostojećih ličnosti koje su se predstavljale kao američki gradjani“ i da je „tom aktivnošću plasirala hiljade objava koje su na internetu videli milioni ljudi“.\nRusija je brzo reagovala i saopštila da priprema uzvratne mere posle najnovijih američkih sankcija zbog navodnog mešanja u predsedničke izbore 2016.\nZamenik ruskog ministra spoljnih poslova Sergej Rjabkov rekao je da Kremlj na sankcije odgovara smireno i „u hodu“ ali i da je Rusija „počela pripremu uzvratnih mera“.\nRjabkov je naveo da je Trampova administracija tempirala sankcije pred predsedničke izbore u Rusiji. Na tim izborima koji će biti održani u nedelju očekuje se ubedljiva pobeda aktuelnog predsednika Vladimira Putina.\nKako je prenela agencija TASS, Rjabkov je rekao da su američke akcije „povezane s američkim unutrašnjim haosom, a naravno i s ruskim izborima“.\nGOSPODINE TRAMPE, NATERACE VAS RUSIJA, DA VRATITE ZEMLJU INDIJANCIMA ! IZMEDJU KOSOVA I VAS, NEMA RAZLIKE. TUDJE, MIRISE NA PROPAST. JEDAN, OD SVEDOKA ISTORIJE …


FOTO - Zvezdino šampionsko slavlje preselilo se sa Banjice na ''Marakanu''! - Sportske.net\nNe sumnjamo, dugo će Zvezdini fudbaleri noćas slaviti sa svojim pristalicama.\nDeki poslao poziv, ko će (još) podići Zvezdin šampionski pehar?''Petarda'' za novo Zvezdino šampionsko slavlje!Zvezda dominira, ''Delije'' već slave titulu!SASTAVI - Deki servirao jedno iznenađenje, ovo je tim za titulu?Koroman neće stati, teraće čitavu stvar do Lozane!\nCrvena zvezda je nastavila šampionski niz u domaćoj Superligi, treća uzastopna titula večeras je potvrđena pred praznim tribinama na Banjici, gde je tim Dejana Stankovića savladao domaći Rad sa 5:0.\nNa terenu su Zvezdini fudbaleri odmah po završetku meča započeli proslavu titule, što se ubrzo preselilo i na ''Marakanu'', gde su počeli da se okupljaju i brojni navijači.\n''Beta'' prenosi da je nekoliko stotina navijača Zvezde ispratilo je Zvezdine fudbalere, koji su klupskim autobusom sa Banjice krenuli na stadion "Rajko Mitić".\nU prilogu je nekoliko fotografija ''Starsporta'' sa večerašnjeg Zvezdinog šampionskog slavlja, a crveno-beli su i na Instagramu obeležili osvajanje nove titule uz potret ekipe ''pojačane'' bivšim trenerom Vladanom Milojevićem i bivšim kapitenom Markom Marinom, čije su zasluge za ovaj trofej takođe veoma velike.\n''ZVEZDA JE ŠAMPION, SVE JE GOTOVO'', poručuju iz Zvezde na Instagramu.


Amerikanci iz Srbije kreću u RAT protiv Rusije: Prvi na udaru hor, crkva i veze sa Putinom\n12. January 2018. 11. January 2018. admin\t0 Comments\nSrbija je glavna Putinova uzdanica na Balkanu i borba protiv Rusije treba da počne iz Beograda.\nOvo je poruka američkih senatora u izveštaju u kojem se obrađuje uticaj Kremlja na 19 zemalja i govori o metodama odbrane. Na Srbiju se direktno odnosi devet strana izveštaja, a zamera se i gostovanje čuvenog hora Aleksandrov u Beogradu, saradnja ruske crkve sa SPC i korišćenje ruskog gasa za grejanje.\nU dokumentu čiji je kreator Ben Kardin, veliki mrzitelj Putina i Rusije, američkom predsedniku Donaldu Trampu se savetuje da preduzme korake ka suzbijanju ruskog uticaja. Preporuka je pivećanje sredstava za proameričke medije i NVO kao i učestalije posete američkih zvaničnika našoj zemlji jer je Putin bio već pet puta, a poslednji američki predsednik 1980. godine.\nRuski uticaj manifestuje se kroz kulturne veze, propagandu, energetski sektor i sve veću vojnu saradnju.\nAmerički senatori tvrde da u Srbiji postoji mnogo više proruskih medija i NVO nego prozapadnih što je daleko od istine.\nAnalitičar Dragomir Anđelković kaže da senatori iz redova Demokratske stranke žele da se obračunaju sa Rusijom, ali i sa Trampom, pa tako nama žele da stvore problem.\n– Oni žele da stvore privid da je Rusija u ofanzivi i da se tome treba odupreti u Srbiji. Trampova administracija ne radi to kako treba, pa se poziva Stejt depatment da se uključi, znajući da Tramp nije voljan da otvara nove frontove na Balkanu. Ovo je pravljenj problema i nama i Rusima, ali i Beloj kući – zakjlučuje Anđelković.\nDiplomata Zoran Milivojević ima sličan stav:\n– Amerikanci žele da deluju na Beograd jer smatraju da se tu prelama celokupni uticaj na Zapadnom Balkanu. Zbog toga im smetaju sve veze Srbije i Rusije.\n← Kojović: Jedino građanski koncept garantuje opstojnost BiH\nNjemačka u šoku: Edin nožem ubio suprugu koju je oženio zbog papira →\nNemački mediji : Ovo su ofanzivni srbofilski signali\n14. February 2018. admin 0\n16. January 2018. admin 0\nErdoan šokirao Ameriku : Evo šta im je poručio\n11. January 2018. admin 0


Kreirajte život i posao koje ćete da obožavate!\nJa verujem da životna priča svakog čoveka može da se unapredi. Većina ljudi ne postigne uspeh koji im omogućava da budu ispunjeni i velikodušni koliko bi voleli. Zato ja proučavam, isprobavam, pišem i podučavam o tome kako ljudi mogu da kreiraju posao i život koji će da obožavaju. Time želim da ljudima pružim priliku da postanu srećni i uspešni sa lakoćom, jer verujem da ako je put do uspeha utaban, onda će više ljudi moći da postignu ispunjen i velikodušan život.\nKada sam 2000. godine, dok sam živela u Nemačkoj, upoznala NLP – metodologiju uspeha – bila sam očarana i prvo što sam poželela da jednog dana donesem to znanje na naše prostore i ponudim našim ljudima šansu da nauče i primene u svom životu. Prve edukacije na našem jeziku počela sam da držim 2004. za menadžere Metalca iz Gornjeg Milanovca i time sam ostvarila svoj veliki san, primenila sam znanje koje podučavam i preokrenula sam tada tok svog života.\nPrvi NLP Institut u Srbiji osnovala sam 2006. godine, a 2008. i prvu Coaching Akademiju.\nPredstavnici međunarodne asocijacije ANLP koji su i organizatori svetske NLP konferencije u Londonu, bili su gosti našeg NLP Instituta i toliko se oduševili načinom na koji funkcioniše, kvalitetom edukacija koje nudimo, posvećenošću našeg tima, atmosferom u našoj učionici i raspoloženjem naših izvanrednih polaznika s kojima su se sreli, da su naš sistem edukacija i način rada prepoznali kao najbolji biznis model njima poznat u celom svetu, a zasnovanim na NLP-u. Zato su nas pozvali da budemo njihovi ambasadori, da 2019. godine održimo predavanje na konferenciji u Londonu i da nastavimo da podučavamo i mentorišemo njihove članove iz celog sveta koji dolaze u Beograd da uče od nas.\nOno što moj tim i mene čini posebnim je što u svim našim edukacijama podučavamo veštine koje ljudima služe, ne samo da postanu uspešniji u karijeri i da njihovo preduzeće ostvari veći profit, već na prvom mestu da oni kao ljudska bića i njihove porodice dožive procvat. Mi im menjamo perspektivu i ohrabrujemo ih da drugačije razmišljaju o životu. Podržavamo ih da se oni lično razvijaju i da podržavaju druge u razvoju. I njihove lične priče i način na koji su unapredili svoj život na našim edukacijama, za mene su najbolji pokazatelj da radimo pravu stvar i da sam donela ispravnu odluku da se vratim u Srbiju i metodologiju uspeha učinim dostupnom na našim prostorima.\nŽelimo da kreiramo okruženje u kome je znanje kojim mi raspolažemo uobičajeno, gde ljudi svoje visokoškolsko obrazovanje vide kao početak, a ne kao kraj svog učenja. Znajući to, stalno učim i putujem na edukacije po celom svetu kako bih naučila, primenila i unela najnovija znanja i metode u naše edukacije.\nOd formalnog obrazovanja sam završila Prirodno matematički fakultet, a zatim sam završila Master studije poslovne ekonomije, smer Menadžment ljudskih resursa\nPored toga sam investirala više od 2.000 sati prisustva i više od 135.000 evra u ličnu edukaciju\nBila sam polaznik vrhunskih programa širom sveta – sve je počelo od Nemačke, zatim Švajcarske, Austrije, Brazila, preko Italije, Norveške, Amerike, Balija, Holandije… o kojima više možete pročitati u mojoj biografiji.\nGodinama sarađujem sa renomiranim svetskim imenima iz ove oblasti i često predajem na drugim NLP i Coaching institutima širom sveta. Takođe, kao neko ko je od strane svetske NLP zajednice prepoznat kao „NLP lider u Jugoistočnoj Evropi“, redovan sam član ekskluzivne grupe najuticajnijih NLP stručnjaka koja se okuplja u okviru NLP Leadership Summit-a.\nAutorka sam više različitih programa i tri knjige: „NLP u svakom uspehu mirođija“, „Najbolja osveta od svih je SREĆA“ i „Nećete PRONAĆI MIR dok ne postanete zahvalni“.\nMoji lični preokreti su za mene poligon za primenu i za proveru da li to što sam naučila negde tamo daleko u svetu, može da se primeni u stvarnom životu na našim prostorima.\nIz ličnog iskustva i iskustva hiljada mojih klijenata znam da su ljudi prestravljeni od životnih preokreta i zato je važno da je staza do uspeha utabana, da imaju nekoga ko zna da im pokaže put i plan, jer onda će ljudima biti lakše da se odvaže i sami postignu uspeh i žive ispunjen život, bez obzira na sve.\nMoj tim i ja postojimo da bi ljudi sebe razvijali po tom izuzetnom isprobanom receptu, jer je tada mnogo verovatnije da će uspeti u poslu i izgraditi ispunjen život koji im dozvoljava da budu srećni i zahvalni. Mi ih konstantno podstičemo da nastave da uče i pre svega da ostanu etični, jer će tako nastaviti da napreduju i čitav naš region će postajati sve divnije mesto za život, jer nas ima sve više uspešnih, podržavajućih, ispunjenih i velikodušnih.


Red i zakon | Profit\nPočetna > Izdanja > Broj 21 - 22 > Bezbednost u saobraćaju\nSaobraćajne nesreće su na našim putevima, u proteklih nekoliko godina, odnele previše žrtava! Konačno je zakonodavno telo donelo izmene pozitivnih propisa, u koje su uvedene neke novine u ovoj oblasti propisa. U ovom tekstu posebno ćemo se baviti upravo novim zakonskim rešenjima Zakona o bezbednosti saobraćaja na putevima (ZBSP) i sankcijama za kršenje predviđenih pravila.\nZakonom je, između ostalog predviđeno da „Vozač ne sme da koristi telefon, odnosno druge uređaje za komunikaciju ukoliko nema, odnosno ne koristi, opremu koja omogućava telefoniranje bez angažovanja ruku za vreme vožnje. Vozač ne sme da koristi audio, odnosno video uređaje, na način da ne čuje zvučne signale drugih učesnika u saobraćaju, niti da preduzima druge radnje koje ometaju njegovu pažnju pri upravljanju vozilom.“\nU okviru istog, propisana je zabrana korišćenja „antiradara“ pa samim tim i prodaja ovih uređaja.\nPojam nasilničke vožnje\nNovi zakon definiše i pojam nasilničke vožnje, pa tako u zakonu stoji: „Nasilnička vožnja je postupanje vozača koje je u gruboj suprotnosti sa pravilima saobraćaja, odnosno, prilikom koje vozač ne pokazuje obzir prema bezbednosti ostalih učesnika u saobraćaju. Pod nasilničkom vožnjom smatra se i: 1) kada vozač dva ili više puta prođe svetlosni saobraćajni znak kada mu je tim znakom zabranjen prolaz, ako između dva uzastopna prolaska nije prošlo više od 10 minuta, 2) kada vozač izvrši preticanje kolone vozila, pri čemu svojim vozilom prelazi ili se kreće po neisprekidanoj uzdužnoj liniji koja razdvaja kolovozne trake po smerovima kretanja.“\nČlanom 49 ZBSP predviđeno je da „Vozač ne sme vozilom da uđe u raskrsnicu, iako ima prvenstvo prolaza ili mu je semaforom to dozvoljeno, ako će se zbog gustine saobraćaja zaustaviti na raskrsnici ili pešačkom prelazu i time ometati ili onemogućiti saobraćaj vozila, odnosno pešaka”.\nU novom zakonu o bezbednosti saobraćaja posebna pažnja posvećena je zaštiti dece kao učesnicima u saobraćaju. U tom cilju, propisano je da brzina kretanja vozila u zoni škole u naselju je ograničena do 30 km/h, a van naselja do 50 km/h, u vremenu od 7,00 do 21,00 sat, osim ako saobraćajnim znakom vreme zabrane nije drugačije određeno. Članom 88 ZBSP propisano je da dete mlađe od 12 godina ne sme da upravlja biciklom na javnim putevima, a članom 96 da prilikom prelaska preko kolovoza pešak ne sme da upotrebljava mobilni telefon niti da koristi slušalice na ušima.\nKazneni poeni po ugledu na Nemačku\nZa pojedine prekršaje, predviđene ovim zakonom, utvrđuju se kazneni poeni od 1 do 18, u zavisnosti od težine prekršaja. Kazneni poeni primenjuju se u mnogim razvijenim evropskim zemljama. Naš sistem kaznenih poena preuzet je iz nemačkog zakona i prilagođen našim uslovima. Zaprećene sankcije za privredne prestupe, koji su predviđeni odredbama pojedinih članova zakona za pravna lica, predviđene su sankcije do čak 2. 500. 000 dinara. Kazne za prekršaje, koji su predviđeni odredbama pojedinih članova zakona za pravna lica, predviđene sankcije su čak i do 800. 000 dinara\nRestriktivna kaznena politika\nZakon uvodi restriktivnu kaznenu politiku, koja, pored novčane kazne i gubitka dozvole na određeno vreme, uvodi i instituciju bodova koje sakupljate u toku dve godine i, ako ih nakupite 18, automatski se poništava dozvola i ulazite u proces ponovnog polaganja vozačkog ispita.\nTako na primer, kaznom zatvora od 30 do 60 dana i 15 kaznenih poena kazniće se vozač koji u saobraćaju postupa u gruboj suprotnosti sa pravilima saobraćaja, pri čemu ne pokazuje obzir prema bezbednosti ostalih učesnika u saobraćaju (nasilnička vožnja). Zaprećena kazna za upravljanje vozilom i pored činjenice da ne postoje psihofizički uslovi za upravljanje vozilom (stanje alkoholisanosti) jeste od 5. 000 dinara pa do 14 kaznenih poena, oduzimanje dozvole od 8 do 12 meseci, pa čak i kazna zatvora do 15 dana.\nZa prekoračenje brzine, u odnosu na dozvoljenu, zaprećene kazne su od 3. 000 dinara, pa do 7 kaznenih poena, 30.000 dinara, oduzimanje dozvole od 4 do 12 meseci, pa čak i kazna zatvora do 30 dana.\nJedna od najmanje zaprećenih kazni (od „svega“ 3.000 dinara) jeste kazna ukoliko danju ne upalite svetla na vašem vozilu.\nDakle, stupanjem na snagu novog Zakona o osnovama bezbednosti u saobraćaju (od 10. decembra) trebalo bi da svi budemo spokojniji po pitanju bezbednosti u saobraćaju, jer kao što smo mogli da zaključimo, sa novim sankcijama nema šale.\npartner Advokatske kancelarije


Na gostovanje u Mrštane po bodove (video) – ZoomUe\nby branko · 3 априла, 2015\nUŽICE – Posle četiri prolećna kola Sloboda je osvojila pet bodova a kada se u obzir uzme činjenica da su u te četiri utakmice protivnici bile dve prvoplasirene ekipe, može se reći da jedino ostaje žal za bodovima protiv Kolubare koji su izgubljeni u poslednjim trenucima utakmice.\nU narednom periodu predstoje dueli sa ekipama koje se kao Sloboda bore za očuvanje prvoligaškog statusa, i to su utakmice u kojima užički prvoligaš treba da traži bodove spasa. Prva u nizu je gostovanje u Mrštanima gde ih dočekuje Moravac Orion, ekipa koja je iz Užica u jesenjem delu prvenstva odnela sva tri boda. Nalaze se na 14.mestu sa 18 bodova i Sloboda ima priliku da pobedom “otkači” Moravac, a sebi napravi veliki korak ka sredini tabele.\nTrener Slobode, Milenko Kiković je zadovoljan izdanjem svoje ekipe protiv Radnika i takavu igru želi kao model za naredne utakmice. Zna da neće biti lako u Mrštanima gde domaćin zna da napravi “pritisak”, što je na svojoj koži osetila Bačka (3:1), a svoju snagu Moravac Orion je pokazao i u Lazarevcu odakle su se vratili neporaženi (0:0).\nKiković u ovom meču neće moći da računa na Miličića, zbog isključenja u utakmici prtiv Radnika, ali se naverovatnije u tim vraća Čančarević koji se oporavio od povrede i njegovo iskustvo će biti od velikog značaja za ovu ekipu.\nUtakmica Moravac Orion-Sloboda igra se u nedelju,u Mrštanima sa početkom u 15.30h.\nInđija – Sloboda 1:0 (0:0)\nNext story Jednomesečni pritvor Kosjercu zbog nasilja nad ženom\nPrevious story Čajetina:Popusti za legalizaciju objekata


Veliko interesovanje za dostavu lijekova\nUskoro isti sistem i za seoska područja\nDostava lijekova za osobe starije od 65 godina izazvala je veliko interesovanje naših, starijih sugrađana kojima je ovo jedini način da dođu do prijeko potrebne terapije.\n-U početku, bilo je manjih problema u komunikaciji, pošto je riječ o dosta kompleksnom sistemu, ali dostava je od danas u punoj funkciji i građanima se nesmetano dostavljaju lijekovi. Ovim putem, pozivamo sve naše starije sugrađane, kojima su potrebni lijekovi da ostanu u svojim kućama i da iskoriste ovu mogućnost. Dovoljno je samo da pozovu svog porodičnog ljekara, odnosno ambulantu porodične medicine u kojoj su registrovani, naruče lijekove, i oni će im idući dan biti isporučeni na njihovu adresu – kazali su u Domu zdravlja Banja Luka. Pravo na naručivanje lijekova putem ovog sistem imaju isključivo osobe starije od 65 godina.\nZa sada, sistem pokriva urbano područje Banje Luke, s tim da će ovih dana, po identičnom principu, biti omogućena dostava i za seoska područja. Korisnici sistema biće o tome naknadno obaviješteni.\nVanredno stanje "na čekanju"\nU Republici Srpskoj proglašeno je vanredno stanje. Odluku o proglašenju donijela je Narodna skupština Republike Srpske. Tokom trajanja vanrednog stanja predsjednik Republike moći će da donosi uredbe sa zakonskom snagom i o pitanjima iz nadležnosti Parlamenta. Ova odluke bila je potrebna da bi se lakše sporovodile mjere koje je donijela Vlada Republike Srpske a tiču se pomoći, privredi, zdravstvu, obrazovanju ali i građanima, poručuje predsjednik Željka Cvijanović.\nOdluka o venrednom stanju stupiće na snagu objavljivanjem u Službenom glasniku.\nKlub Bošnjaka najavio je veto zbog ugrožavanja vitalnog nacionalnog interesa, pa će odluka o stupanju na snagu biti odložena vjerovatno za nekoliko sedmica.\nZbog vanredne situacije i prestanka rada škola došlo je do izmjene reda vožnje gradskih i progradskih autobusa.\nBroj polazaka autobusa javnog gradskog i prigradskog prevoza u određenim periodima u toku dana zbog preventivnih mjera u vezi sa virusom korona.\nPrema odluci gradskog Štaba za vanredne situacije i na preporuku Ministarstva saobraćaja i veza Republike Srpske, biti redukovan na gradskim linijama, uključujući i polaske za Saračicu, Priječane, Motike, Kuljane, Barlovce i Karanovac /Desna Novoselija/, gdje će autobusi saobraćati po ljetnom redu vožnje u periodu od 5.00 do 8.00 časova, od 14.30 do 18.30 časova i od 22.00 do 23.00 časova\nNa GRADSKIM linijama (uključujući i polaske za Saračicu, Priječane, Motike, Kuljane, Barlovce i Karanovac (Desna Novoselija) autobusi će saobraćati po registrovanim polascima po ljetnom redu vožnje u periodu:\n5:00 – 8:00 časova,\n14:30 – 18:30 časova i\n22:00 – 23:00 časova.\nNa PRIGRADSKIM linijama autobusi će saobraćati po registrovanim polascima po ljetnom redu vožnje u periodu:\n15:00 – 19:40 časova i\ni svi zadnji registrovani polasci iz grada ka prigradskom području.\n16.03. do 23.03.2020.\nU skladu s uputstvom o postupanju za zaposlene u Vodovodu Banja Luka za period od 16.03. do 23.03.2020. godine u skladu s preporukama Štaba za vanredne situacije Grada Banje Luke obavještavamo vas da u srijedu, 18.03.2020. godine ekipe Vodovoda rade na popravci kvarova u vodomjernim šahtovima i na obilasku mreže.\nU mjesnim zajednicama Bronzani Majdan i Donja Kola izvode se radovi na popravci sitnih kvarova u priključnim šahtovima što ne bi trebalo da dovede do prekida u vodosnabdijevanju potrošača u navedenim mjesnim zajednicama.\nPreventivna proljećna deratizacija\nPreventivna proljećna deratizacija na području Banjaluke počeće u ponedjeljak, 16. marta.\nU prvoj sedmici, deratizacija će biti obavljena na zelenim površinama, vodotokovima, socijalnim i zdravstvenim ustanovama, školskim, predškolskim i objektima mjesnih kancelarija.\nNaredba Štaba za vanredne situacije Grada Banja Luka\nPogledaj kompletnu naredbu koja se odnosi na nove, restriktivne mjere sa ciljem zaštite stanovništva od korona virusa


Prema biltenu Republičkog zavoda za statistiku, od 1. septembra 2019. do 31. avgusta 2020. godine školu u Srpskoj su promenila 1.464 đaka, od čega se trećina njih odselila u inostranstvo, dok su ostali prelazili u druge škole unutar BiH, prenosi Srpskainfo.\nOsnovne, a samim tim i srednje škole u Srpskoj već godinama beleže pad broja upisane dece, a negativan prirodni priraštaj glavni je krivac za takvo stanje, što potvrđuje i bilten o osnovnom obrazovanju, prema kojem je školske 2016/2017. godine u klupe selo 92.312 đaka, dok je prošlog septembra upisano 86.435 učenika.\nPredsednik Aktiva direktora osnovnih škola regije Bijeljina Predrag Račanović kaže da se broj učenika konstantno smanjuje, a problem je posebno izražen u manjim sredinama.\nDodao je da su u tekućoj godini na području grada Bijeljine upisana 824 prvačića, dok su na nivou ove regije u prvi razred upisana 982 deteta.\nPo dokumenta za ispis, prema podacima Zavoda za statistiku, protekle školske godine su mahom dolazi roditelji đaka trećeg, četvrtog i petog razreda, a prema rečima predsednika Aktiva direktora osnovnih škola regije Prijedor Zdravka Budimira, trend odliva osnovaca u inostranstvo nastavljen je i u ovom delu Srpske.\n– U poslednjih nekoliko godina ovaj problem je posebno izražen. U pojedinim školama kad ode jedan učenik nastavnici imaju problema sa ispunjavanjem norme, a zamislite tek kada ode njih više. Odeljenja su sve manja, a posledice će biti još veće – kazao je Budimir.\nDemograf Aleksandar Čavić kaže da je, između ostalog, bela kuga uzrok sve manjeg broja đaka u Srpskoj.\nDodao je da BiH i Srpska imaju ekstremno staro stanovništvo, te da se u pogledu prosečne starosti stanovništva nalaze na začelju Evrope.\nPrema podacima Republičkog zavoda za statistiku, od 1. septembra 2019. do 31. avgusta 2020. godine od osnovnog obrazovanja odustala su 24 učenika. Najviše učenika školu je, kako je navedeno u biltenu, napustilo iz ličnih razloga, zatim lošeg uspeha i socijalnih razloga. Najmanje đaka ruke od osnovnog obrazovanja diglo je iz ekonomskih razloga, piše Glas Srpske.


Honda NSX bit će skuplja od Porschea 911 Turbo - Gorapress.net\n02.03.2016. u 19:43\nHonda NSX bit će skuplja od Porschea 911 Turbo\nHonda je objavila cijene za svoj novi hibridni NSX koji je predviđen za prodaju na pojedinim evropskim tržištima.\nParalelno sa predstavljanjem svoje produkcije za evropska automobilska tržišta, Honda je na Sajmu automobila u Ženevi objavila cijene za dugo očekivani sportski model NSX koji će Evropljani sada moći da kupe u hibridnoj pogonskoj kombinaciji.\nNovi NSX u Njemačkoj će se ponuditi s početnom cijenom koja iznosi 180.000 eura, što ga čini skupljim od aktuelne generacije Porschea 911 Turbo za koji je potrebno izdvojiti 174.669 eura. Slična razlika u cijeni u korist njemačkog konkurenta je i na britanskom tržištu.\nHonda će knjigu narudžbi otvoriti početkom aprila, a Evropa će biti glavno izvozno tržište za NSX koji će se proizvoditi u sjevernoameričkim pogonima japanske kompanije. Prve isporuke evropskim kupcima očekuju se početkom jeseni.\nCijene NSX-a za kupce u Sjedinjenim Državama kreću se od 156.000 dolara za osnovni model do 220.000 dolara za najskuplju verziju. Honda svoj hibridni sportski automobil u Americi prodaje pod imenom Acura, što je višegodišnji naziv sjevernoameričke divizije Honde.


Sprema se film "The Comeback Trail" Prolog\nDva filmska producenta upetljali su se u dugove i to sa mafijom. Kako bi se iz istih ispetljali, odlučuju da izvedu prevaru sa osiguranjem tako što će ostarela vestern zvezda njihovog novog filma doživeti "nezgodu" na snimanju.\nProblem nastaje kada ostarela zvezda nikako da ne preživi tu nezgodu.\nUloge tumače Robert De Niro, Morgan Frimen, Tomi Li Džons, Emil Hirš, Zek Bref, Edi Grifin i Ket Kacman. Film stiže u bioskope 13. novembra ove godine.\nZbog nove uloge Matthew McConaughey mora da smrša 15 kilograma


Daimler pripremio programska rješenja za dizel skandalom pogođena vozila – BiGportal.ba\nDaimler pripremio programska rješenja za dizel skandalom pogođena vozila\nNjemački gigant Daimler je započeo sanaciju problema koji je isplivao pre nekoliko meseci a tiče se, čega drugog do sistema upravljanja izduvnim gasovima i prekomernih štetnih emisija. Danas je stigla objava proizvođača o instalaciji novog softvera na, skandalom pogođenim vozilima.\nNovi program, prema navodima iz Mercedesa, odnosi se na više stotina hiljada vozila marke, a upravo je zvanično označen početak akcije u Evropi.\nPodsetićemo da je za oko 700.000 vozila sa oznakama Mercedes-Benza, nemačko regulatorno telo Savezni organ za motorna vozila (KBA), naredilo Daimleru povlačenje u servis, kako bi se rešio problem sa manipulativnim uređajem koji reguliše nivo štetnih isparenja. Jedna grupa pogođenih vozila će biti neopozivo prinuđena da poseti servis, dok će korektivna intervencija na drugom delu vozila biti zasnovana na dobrovoljnoj osnovi.\nDaimler je prvobitno objavio da je pripremio softverska unapređenja za oko 300.000 automobila u Evropi, kako bi se redukovala emisija štetnih azotnih oksida, što je u velikoj meri i realizovano u međuvremenu.\nKupci su obavešteni\nZatim je taj broj automobila tokom prošlog leta, odnosno 2017. godine, neposredno pred početak Dizel samita, uvećan na oko tri miliona primeraka, ali za dodatnih 2,7 miliona vozila još uvek nije pripremljen korektan softver.\nSveukupno, pripremljeno je nekoliko stotina verzija programa i korespondirajućih aplikacija koje su dostavljene regulatornom telu – KBA. Prema navodima iz Daimlera, određene verzije krosovera GLC, kombi vozila Vito i V klasa, mogu biti privedena intervenciji.\nVlasnici pogođenih vozila su obavešteni o svim detaljima, a putem interneta mogu proveriti da li je njihovo vozilo na listi koja deklariše povučene verzije.\nDaimler navodi da je kooperativan sa vlastima i brani se od optužbi za prevaru, navodeći da instalirani softver nije posedovao potencijal za prevarne radnje, čime izražava neslaganje sa nemačkim regulatornim telom.


Završen veliki infrastrukturni projekt regulacije saobraćaja u centru grada | Bugojno Danas\nPočetna Bugojno Završen veliki infrastrukturni projekt regulacije saobraćaja u centru grada\nZavršen veliki infrastrukturni projekt regulacije saobraćaja u centru grada\nU Bugojnu su ovih dana završene aktivnosti na regulaciji saobraćaja u samom centru grada. Svi poslovi koji se provode u posljednje vrijeme, pa i izmještanje semafora u blizinu školskih objekata, u interesu je djece i svih građana općine Bugojno, kaže načelnik Hasan Ajkunić. On se zahvalio svim stanovnicima bugojanske općine za razumijevanje u danima kada je centar grada bio pravo gradilište, te općinskim vijećnicima, firmi koja je u većini poslova bila angažovana na terenu, te Javnom preduzeću za stambeno-komunalne djelatnosti i lokalne puteve i ostalim ustanovama i institucijama, koje su doprinijele slici grada koja je danas uzor mnogim bh sredinama.\n–Mislim da smo u 2015. godini dobili sasvim drugačiji režim za saobraćaj u centru grada. Težili smo ka tome da pješačka zona bude zaštićena i adekvatno uređena, da na putevima ne budu udesa kao ranije, i da zaštitimo sve učesnike u saobraćaju. Nakon regulacije saobraćaja u četiri glavne ulice i izgradnje kružnih tokova, koji su se pokazali odličnim potezom, idemo dalje. Regulisat ćemo saobraćajnice u blizini škola. Evo, ovdje kod Treće osnovne škole i Prve osnovne škole Jaklić danas postavljamo semafor koji će, osim učenicima i ostalim građanima, poslužiti i kandidatima koji ubuduće budu polagali vozačke ispite, rekao je načelnik Ajkunić.\nPo njegovim riječima, na sličan način saobraćaj će uskoro biti regulisan kod Prve i Druge osnovne škole, te Osnovne škole Bristovi. U prioritetu su još neki projekti, među kojima je regulacija saobraćaja u Ulici slobode, od kružnog toka kod zgrade bivšeg hotela „Kalin“ do izlaza iz Bugojna, prema Donjem Vakufu gdje će, vjerovatno, biti postavljena i određena ograničenja.\nZaslužni za sadašnji izgled centra grada svakako su i uposleni firme „Eurogradnja“ Bugojno, vlasnika Emira Avdića, koji su cijeli posao obavili na kvalitetan način.\nInače, jedan od budućih dekora u gradu bit će i table s ispisanim riječima dobrodošlice u Bugojno, koje će predstavljati svojevrsnu granicu našeg i susjednih gradova. Osim toga, uređenjem saobraćajnica bit će, na neki način, riješen odnos lokalnih puteva u općini sa regionalnim putem. Započeti projekti su, smatra načelnik Ajkunić, uslov da Bugojno infrastrukturno postane veliki grad.\nPrethodni članakTini Mahić potrebna pomoć za odlazak na liječenje u Tursku\nSljedeći članakFoto: Snježni prekrivač i u našem gradu


Korisni saveti za svaku ženu Archives - Страница 4 од 63 - Uspešna žena\nŽivot je pun uspona i padova, uspeha i razočaranja. Jedno od najvažnijih umeća u životu je znati ustati, sabrati se nakon pada i poći...\nMožda mislite da niste uopšte bitni na ovom svetu.. Ali neko svakog jutra pije kafu iz omiljene šoljice, koju ste mu VI poklonili. Neko je...\nLubenica je jako zdrava, bogata mnogim hranljivim sastojcima, a pored toga je veoma osvežavajuća i idelna za vruće letnje dane. Međutim, većina ljudi odbacuje semenke lubenice...\nGlavni razlog neuspeha je nedostatak strpljenja. Ovaj razlog, uz neodoljivu želju da se odmah dođe do rezultata i ispune sve želje, u osnovi su...\nIzbor boja za enterijer nije nimalo manje važan nego za garderobu, jer će dobar izbor boja učiniti da se kod kuće osećate ne samo...\n1...345...63Stranica 4 od ukupno 63


Reforma obrazovanja u Republici Srpskoj: Učinjeni prvi koraci - Istinomjer\nGovoreći o planovima Ministarstva prosvjete i kulture Republike Srpske (RS) za narednu školsku godinu, ministrica Natalija Trivić izjavila je da će “u septembru početi reforma obrazovanja” te da će se u okviru tog procesa “raditi i na izradi nove strategije obrazovanja u RS i donošenju novih akata”.\nNatalija Trivić, 10. juli 2019.\nKako bismo dobili dodatno pojašnjenje najavljenih aktivnosti, Istinomjer je tada kontaktirao Ministarstvo prosvjete RS. Dobili smo sljedeće odgovore:\nMinistarstvo prosvjete RS, 19. septembar 2019.\nTakođer, rečeno nam je da je u toku formiranje stručnih timova za reformu obrazovanja te da je, u vezi sa planiranom reformom 29.8.2019. godine održana i tematska sjednica Vlade RS posvećena stanju u oblasti obrazovanja te da je precizirano “da će Ministarstvo prosvjete i kulture RS, kao pokretač reformskih procesa, razviti novu školu za novo doba”.\nTrivić je početkom ove godine izjavila da se paralelno radi na reformi predškolskog, osnovnog i srednjoškolskog vaspitanja i obrazovanja, a “što će pratiti određene izmjene zakonskih regulativa kako bi sve bilo primjenjivo od početka septembra, odnosno nove školske godine. Govoreći o osnovnom obrazovanju”. Trivić je navela i da će od septembra ove godine biti izmijenjeni nastavni planovi i programi za određene razrede, da će sve to pratiti i obuka nastavnika. Najavljeno je da će od septembra ove godine biti omogućeno “besplatno predškolsko obrazovanje za djecu sa posebnim potrebama, i za djecu bez roditeljskog staranja, kao i da će se ta aktivnost sprovoditi u saradnji sa Ministarstvom zdravlja i socijalne zaštite Srpske”.\nObuhvat djece predškolskim vaspitanjem u Srpskoj je 22,7 odsto i nastojaćemo da svake godine proširujemo taj obuhvat kroz izgradnju dodatnih objekata, ali i korištenjem školskih objekata. Tako ćemo prilikom upisa u junu imati neka nova zanimanja, a neka su potpuno ugašena, jer smo željeli da se prilagodimo tržištu rada. Sve te aktivnosti rađene su u saradnji sa poslovnom zajednicom.\nNatalija Trivić, 3. januar 2020.\nNarodna skupština Republike Srpske, sredinom juna ove godine usvojila je po hitnom postupku set izmjena zakona o predškolskom, osnovnom i srednjem obrazovanju.\nUsvojen je Zakon o izmjenama i dopunama Zakona o predškolskom vaspitanju i obrazovanju, kojim je propisano besplatno pohađanje predškolskih ustanova za djecu sa poteškoćama u razvoju i bez roditeljskog staranja, a novac za besplatno pohađanje predškolskih ustanova za ovu djecu biće obezbijeđen iz republičkog budžeta.\nPredloženim izmjenama predviđa se donošenje Pravilnik o standardima kvaliteta udžbenika za osnovnu školu od strane Ministra prosvjete i kulture RS. Standardi kvaliteta udžbenika (zahtjevi, kriterijumi, uslovi) su norme koje treba da ispune udžbenici koji se odobravaju, na osnovu propisane procedure, da bi mogli da se koriste u nastavi. Oni se odnose na sadržaj, pedagoško-psihološke, didaktičko-metodičke, jezičke, etičko-vaspitne zahtjeve, grafičku, likovnu i tehničku opremljenost udžbenika. Imajući u vidu da će se od školske 2020/2021. godine primjenjivati inovirani nastavni planovi i programi, potrebno je pristupiti izradi udžbenika koji će moći da prate inovirane nastavne planove i programe u školama.\nPored toga, predviđeno je i donošenje Pravilnika o standardima rada pedagoga, psihologa, socijalnog radnika i defektologa u vaspitno-obrazovnim ustanovama Republike Srpske. Primarna svrha standarda je da doprinesu unapređenju vaspitno-obrazovnog procesa kroz unapređenje kvaliteta rada svih zaposlenih u stručnim službama. Istovremeno, standardima se želi naglasiti značaj rada stručne službe, njihov doprinos u radu sa djecom, te specifičnost i širina djelokruga njihovog rada.\nPlanirano je i uvođenje fakultativne nastave za učenike koji iskazuju posebna interesovanja, te se propisuje da nastavu u drugoj trijadi u četvrtom i petom razredu izvodi nastavnik razredne nastave i predmetni nastavnik drugih predmeta, a nastavu u šestom razredu izvode nastavnici predmetne nastave, što predstavlja značajnu izmjenu u odnosu na važeći tekst Zakona.\nPoslanici NSRS u junu ove godine po hitnom postupku usvojili su i Zakon o izmjenama i dopunama Zakona o srednjem obrazovanju i vaspitanju, kojim je predviđeno da prioritet bude praktična nastava i to na način da nastava bude realizovana kod poslodavca najviše u obimu od 25 odsto od ukupnog obima časova praktične nastave, a za učenike sa smetnjama u razvoju obezbjeđuje se prilagođavanje radnog mjesta njihovim mogućnostima i vrsti invaliditeta u okviru praktične nastave.\nShodno navedenom, Istinomjer će obećanju Natalije Trivić da će se paralelno raditi na reformi predškolskog, osnovnog i srednjoškolskog vaspitanja i obrazovanja te da će u 2020/2021. godini ovaj entitet imati pilot programe, nove nastavne planove i nove pravilnike iz oblasti obrazovanja ocijeniti kao djelimično ispunjeno.\nIpak, problem djece koja žele da nastavu pohađaju na bosanskom jeziku, kao i da im se isti upisuje đačke knjižice i dalje je ostao nerješen.


GO Vračar: Sajam zapošljavanja - Dan u Beogradu\nNaslovna » Izlasci » Sajmovi » GO Vračar: Sajam zapošljavanja\nAh Neša 28. mart 2019. Sajmovi Postavite komentar\nViše od trideset poslodavaca ponudiće 690 slobodnih radnih mesta svim zainteresovanim posetiocima.\nSajam zapošljavanja je namenjen radnicima različitih struka i stepena kvalifikacija. Nezaposleni će uz direktan kontakt sa poslodavcima saznati više o ponuđenim poslovima, ali se i predstaviti i predati svoje biografije.\nSvečanom otvaranju prisustvovaće Radmila Sarić, zamenik predsednika Gradske opštine Vračar, Petar Jarić, zamenik direktora NZS, Dobrosav Marić, direktor filijale za grad Beograd NSZ i Marko Mandić, ispred Privredne komore Srbije.\nGradska opština Vračar nalazi se na adresi Njegoševa 77. (danubeogradu.rs)\nTagoviizlasci nezaposleni nezaposlenost opština vračar poslovi sajam zapošljavanja sajmovi za dž\nPrethodni ABA liga: Polufinale plej ofa Partizan – Crvena zvezda\nSledeći Fudbal: Super liga Srbije 2018/19, 28. i 29. kolo


Izvor: NoviMagazin.rs, 24.Feb.2019, 14:10\nPredsedavajući Saveza za Srbiju (SzS) Vuk Jeremić najavio je da će sledeće nedelje započeti zvaničnu posetitu Vašingtonu kako bi "otklonio opasnost" da Amerika spreči promenu vlasti u Srbiji, jer očekuje da Kosovo postane članica Ujedinjenih nacija do kraja godine.\nJeremić je danas u centrali Saveza za Srbiju u Beogradu, kazao da SAD neće promeniti svoj stav po pitanju nezavisnosti Kosova, ali >> Pročitaj celu vest na sajtu NoviMagazin.rs << i da one ne podržavaju bojkot institucija i izbora koje sprovodi i najavljuje Savez.\n"To su dve tačke po kojima SzS ima suprotan stav, zato idem da predstavim situaciju iz našeg ugla, da otklonim opasnost da se SAD ne postavi tako da spreči promene u Srbiji, kako bi Kosovo dobilo stolicu u UN do kraja godine", rekao je Jeremić novinarima.\nOn je ocenio i da poseta Vašingtonu neće biti laka, jer "SAD računa na Vučića", što se, prema njegovim rečima, zaključuje i iz dva pisma koje je američki predsednik Donald Tramp poslao srpskom predsedniku.\n"Protivimo se i nastavićemo da se protivimo članstvu Kosova u UN i sve dok je Narodna stranka u Savezu, mi svoju politiku po pitanju Kosova nećemo menjati", rekao je Jeremić koji je i lider Narodne stranke.\nDodao je da pre pitanja statusa Kosova postoji niz pitanja koja treba rešiti, među kojima su pitanje vlasništva i status, garancija i zaštita Srpske pravoslavne crkve.\nPrema njegovim rečima, Sporazum je most između "probuđene energije građana i političkih stavova i ideja", koji je do sada potpisalo više hiljada ljudi, a koji će od ponedeljka građani moći i elektronski da potpišu.\nJeremić je kazao da se građanski protesti trenutno održavaju u više od 80 gradova i da su "svojim obimom i kapacitetom prevazišli bilo koju političku strukturu".\nPovodom kritika na sadržaj govora na protestima, Jerremić je poručio da SzS nema nameru da cenzuriše govornike.\n"To su slobodni građanski protesti, na njima niko ne može da nacrta i napiše šta neko treba da kaže. To je sastavni deo demokratije i slobdnih zemalja, što Srbija trenutno nije, mi smo sada i zvanično delimično slobodna zemlja", rekao je Jeremić.\nOn je kazao da će u Americi imati susrete u Stejt departmentu, Kongresu, kao i da će održati predavanje na Akademiji Džordžtaun.\nNajavio je da će se kao lider Narodne stranke obratiti godišnjem skupu mladih u UN i da će ;u Čikagu otvoriti prvi odbor Narodne stranke u dijaspori, jer kako je naveo "biće teško izgraditi Srbiju nakon promene vlasti bez svih tih ljudi koji su otišli".\nDanas: Jeremić: Idem u Vašington da otklonim opasnost da SAD spreči promenu vlasti u Srbiji\nBeta: Jeremić: Idem u Vašington da otklonim opasnost da SAD spreči promenu vlasti u Srbiji\nBeta Video: U Čikagu prvi odbor Narodne stranke u dijaspori